open-index/open-wikipedia-markdown huggingface dataset:
റെനെ മാഗ്രിറ്റ്

ബൽജിയൻ, സർ‌റിയലിസ്റ്റ് ചിത്രകാരനായിരുന്നു **റെനെ മാഗ്രിതെ** .(René François Ghislain Magritte- 1898 നവംബർ 21 – 1967 ഓഗസ്റ്റ് 15) മഗ്രിതെയുടെ ചിന്തോദ്വീപകവും,സരളവുമായ സർറിയലിസ്റ്റ് ചിത്രങ്ങൾ കലാസ്വാദകരുടെ ശ്രദ്ധപിടിച്ചുപറ്റി. കലാവബോധത്തെക്കുറിച്ചുള്ള മുൻധാരണകളേയും, വ്യവസ്ഥാപിതമായ സൗന്ദര്യസങ്കല്പങ്ങളേയും വെല്ലുവിളിയ്ക്കുന്നതായിരുന്നു ഇദ്ദേഹത്തിന്റെ ചിത്രങ്ങൾ.
## ആദ്യകാലജീവിതം

തയ്യൽക്കാരനും തുണിവ്യാപാരിയുമായിരുന്ന ലിയോപോൾഡ് മാഗ്രിതെയുടേയും റജിനയുടേയും കനിഷ്ഠപുത്രനായാണ് റെനെ ജനിച്ചത്. 1910 മുതൽ തന്നെ ചിത്രരചനയുടെ ബാലപാഠങ്ങൾ മഗ്രിതെ അഭ്യസിയ്ക്കുകയുണ്ടായി. മാതാവ് റെനേയുടെ പതിമൂന്നാമത്തെ വയസ്സിൽ സാംബ്ഹ നദിയിൽച്ചാടി ആത്മഹത്യ ചെയ്യുകയാണുണ്ടായത്. റെനെയുടെ മനസ്സിൽ തങ്ങിനിന്ന ആ ദുരന്തചിത്രങ്ങൾ പിൽക്കാലത്ത് അദ്ദേഹത്തിന്റെ 1927–1928 കാലയളവിലെ രചനകളിൽ പ്രത്യക്ഷമായിട്ടുണ്ടെന്നു അനുമാനിയ്ക്കപ്പെട്ടിട്ടുണ്ട്.
വസ്തുക്കൾക്ക് അവയുടെ യതാതഥമായ അർത്ഥങ്ങളല്ലാതെ മറ്റൊരുതലത്തിൽ അവ സംവേദ്യമാകുമെന്ന് തന്റെ ചിത്രങ്ങളിലൂടെ റെനെ മഗ്രിതെ സമർത്ഥിച്ചു.

## അവലംബം

വർഗ്ഗം:ചിത്രകാരന്മാർ
വർഗ്ഗം:1898-ൽ ജനിച്ചവർ
വർഗ്ഗം:1967-ൽ മരിച്ചവർ
വർഗ്ഗം:അർബുദത്താൽ മരിച്ചവർ
വർഗ്ഗം:ആധുനിക ചിത്രകാരന്മാർ
വർഗ്ഗം:ബെൽജിയൻ കലാകാരന്മാർ
വർഗ്ഗം:സർറിയലിസ്റ്റ് കലാകാരന്മാർ
വർഗ്ഗം:സർറിയലിസ്റ്റ് ചിത്രകാരന്മാർ
ഇബ്രാഹിം സുലൈമാൻ അൽ റുബായിഷ്

സൗദി അറേബ്യൻ സ്വദേശിയും അൽഖയ്ദ നേതാവാണെന്ന് സംശയിക്കപ്പെടുന്നയാളുമാണ് **ഇബ്രാഹിം സുലൈമാൻ അൽ റുബായിഷ്** (ജനനം : 7 ജൂലൈ 1979). അൽ ഖ്വായ്ദയുമായുള്ള ബന്ധത്തിന്റെ പേരിൽ ഗ്വാണ്ടനാമോ ജയിലിൽ തടവിൽ കഴിഞ്ഞു. തടവിൽ കിടക്കുമ്പോളെഴുതിയ 'ഓഡ് ടു ദ സീ' എന്ന കവിത പ്രശസ്തമായി. 2013ൽ കാലിക്കറ്റ് സർവകലാശാല മൂന്നാം സെമസ്റ്റർ ബിരുദ വിദ്യാർഥികൾക്കുള്ള ഇംഗ്ലീഷ് പാഠപുസ്തകത്തിൽ ഈ കവിത ഉൾപ്പെടുത്തി.
## വിവാദം
അമേരിക്കൻ മനുഷ്യാവകാശ പ്രവർത്തകനായ മാർക് ഫാൽകോഫ് എഡിറ്റുചെയ്ത് 2007-ൽ പ്രസിദ്ധീകരിച്ച 'പോയംസ് ഫ്രം ഗ്വാണ്ടനാമോ'(Poems from Guantanamo:the Detainees Speak) എന്ന കവിതാസമാഹാരത്തിൽപ്പെട്ട 'ഓഡ് ടു ദ സീ'(Ode to the Sea) എന്ന കവിത കാലിക്കറ്റ് സർവകലാശാലയുടെ പുസ്തകത്തിൽ ഉൾപ്പെടുത്തുകയായിരുന്നു. വിവാദത്തെത്തുടർന്ന് കവിത ഇനി പഠിപ്പിക്കേണ്ടതില്ലെന്നും അടുത്ത പതിപ്പ് മുതൽ അത് പുസ്തകത്തിൽ നിന്ന് പിൻവലിക്കാനും  സർവകലാശാല തീരുമാനിച്ചു.. എന്നാൽ കവിയുടെ രാഷ്ട്രീയം ഇത്തരം സന്ദർഭങ്ങളിൽ പ്രസക്തമല്ലെന്നും കവിത പിൻവലിച്ച നടപടി അപലപനീയമാണെന്നും രാഷ്ട്രീയ സാഹിത്യ സാംസ്കാരിക രംഗത്തെ നിരീക്ഷകന്മാർ അഭിപ്രായപ്പെട്ടിട്ടുണ്ട് 

## അവലംബം

## പുറം കണ്ണികൾ
* A Poem From Guantánamo: “Ode to the Sea” by Ibrahim al-Rubaish Andy Worthington

വർഗ്ഗം:അറബ് കവികൾ
വർഗ്ഗം:1979-ൽ ജനിച്ചവർ
ചാൾസ് ഡയസ്

ലോകസഭയിലെ ആഗ്ലോ ഇന്ത്യൻ പ്രതിനിധിയായി നാമനിർദ്ദേശം ചെയ്യപ്പെട്ട വ്യക്തിയാണ് **ചാൾസ് ഡയസ്**. സഭയിലെ രണ്ട് ആഗ്ലോ ഇന്ത്യൻ പ്രതിനിധികളിൽ ഒരാളാണ് ഇദ്ദേഹം. വൈദ്യുതി ബോർഡിൽനിന്ന് സീനിയർ സൂപ്രണ്ടായി വിരമിച്ച ചാൾസ് കൊച്ചിയിലെ ആഗ്ലോ ഇന്ത്യൻ സമൂഹത്തിനിടയിൽ പ്രവർത്തിച്ചിട്ടുണ്ട്.

## പുറത്തേക്കുള്ള കണ്ണികൾ

വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
മസ്കറ്റ്

ഒമാന്റെ തലസ്ഥാനവും ഒമാനിലെ ഏറ്റവും വലിയ നഗരവുമാണ് **മസ്കറ്റ്**.  മസ്കറ്റ് എന്നു പേരുള്ള ഗവർണറേറ്റിലാണ് നഗരത്തിന്റെ സ്ഥാനം. പശ്ചിമേഷ്യയിലെ ഏറ്റവും പ്രാചീനമായ നഗരങ്ങളിലൊന്നാണ് മസ്കറ്റ്. എ.ഡി. രണ്ടാം നൂറ്റാണ്ടുമുതൽ തന്നെ അവർ ഗ്രീസുമായി വ്യാപാരം നടത്തിയിരുന്നു. ഇന്നും വ്യാപാരം തന്നെയാണ് മസ്കറ്റിന്റെ സമ്പദ്ഘടനയുടെ നട്ടെല്ല്. ഈന്തപ്പഴം, മുത്ത്, മീൻ, കരകൗശലവസ്തുക്കൾ, സുഗന്ധദ്രവ്യങ്ങൾ എന്നിവയാണ് പരമ്പരാഗത കയറ്റുമതി സാധനങ്ങൾ. ഒമാനിൽ എണ്ണ കണ്ടെത്തിയതോടെ മസ്കറ്റ് നഗരം കൂടുതൽ വളർച്ച കൈവരിക്കാൻ തുടങ്ങി. മിനാ ഖാബൂസ് അഥവാ മത്രാ തുറമുഖം മസ്കറ്റിന്റെ വ്യാപാര സിരാകേന്ദ്രം മാത്രമല്ല പേർഷ്യൻ ഗൾഫിനും ഇന്ത്യൻ ഉപഭൂഖണ്ഡത്തിനുമിടയ്ക്കുള്ള ഏറ്റവും പ്രധാനപ്പെട്ട വ്യാപാരകേന്ദ്രം കൂടിയാണ്. മത്ര തുറമുഖം ഇപ്പോൾ സഞ്ചാരികൾക്കായുള്ള ആഡംഭരക്കപ്പലുകൾക്ക് മാത്രമായി നിലനിറുത്തിക്കൊണ്ട്, ചരക്കുകപ്പലുകളെ പൂർണമായും സോഹാർ നഗരത്തിലെ പുതിയ തുറമുഖത്തെയ്ക്ക് മാറ്റിയിട്ടുണ്ട്. 

മസ്കറ്റ് അന്താരാഷ്ട്ര വിമാനത്താവളം സീബ് എന്ന സ്ഥലത്ത് സ്ഥിതി ചെയ്യുന്നു. മസ്കറ്റ് നഗരത്തിൽ നിന്നും ഏകദേശം 30 കിലോമീറ്റർ ദൂരത്തിലാണ് അന്താരാഷ്ട്രവിമാനത്താവളത്തിന്റെ സ്ഥാനം. തീവണ്ടി ഗതാഗതമില്ലാത്ത ഒമാനിൽ മികച്ച റോഡ് ശൃംഖലയുണ്ട്. പൊതുഗതാഗത സംവിധാനവുമുണ്ട്. മവസലാത്http://mwasalat.om/en-us/ എന്ന പേരിൽ 2015 ൽ പുനർനാമകരണം ചെയ്യപ്പെട്ട ഒ.എൻ.ടി.സി. ബസ്സുകൾ ഇപ്പോൾ മസ്കറ്റ് നഗരത്തിൽ വളരെ നല്ല ഗതാഗത ശൃംഖല ഒരുക്കിയിട്ടുണ്ട്. 

എണ്ണപര്യവേക്ഷണവും, മറ്റും പെട്രോളിയം ഡെവലപ്മെന്റ് ഒമാൻ http://www.pdo.co.om/ എന്ന പേരിലറിയപ്പെടുന്ന അർദ്ധസർക്കാർ സ്ഥാപനമാണു പ്രധാനമായും കൈകാര്യം ചെയ്യുന്നത്. എന്നാൽ ഒമാൻ ഓയിൽ കമ്പനി, ഓക്സിഡെൻഷ്യൽ, ബ്രിട്ടീഷ് പെട്രോളിയം എന്നിവയും ചെറിയശതമാനം എണ്ണപര്യവേക്ഷണത്തിൽ ഏർപ്പെട്ടിരിക്കുന്നു. വിതരണക്കമ്പനികളിൽ ഏറ്റവും വലിയ ശൃംഖലയുമായി അൽ-മഹ എന്ന കമ്പനിയും, ഷെൽ, ഒമാൻ ഓയിൽ, എന്നിവയും പ്രവർത്തിക്കുന്നു. ഈയിടെ പുതിയതായി രൂപം കൊണ്ട തമ്മുസ് ഒമാൻ പെട്രോളിയം കമ്പനിയും വിതരണശൃംഖലയുമായി എത്താൻ തയ്യാറെടുക്കുന്നു.

വർഗ്ഗം:ഒമാനിലെ പട്ടണങ്ങൾ
വർഗ്ഗം:ഏഷ്യയിലെ തലസ്ഥാനങ്ങൾ
വർഗ്ഗം:മസ്കറ്റ്
സെന്റ് ആന്റണീസ് സ്കൂൾ പുതുക്കാട്

തൃശ്ശൂർ ജില്ലയിലെ പുതുക്കാട് ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഹയ്യർ സെക്കണ്ടറി സ്കൂളാണ് സെന്റ് ആന്റണീസ് സ്കൂൾ.

## അവലംബം
 

വർഗ്ഗം:തൃശ്ശൂർ ജില്ലയിലെ വിദ്യാലയങ്ങൾ
മാടത്തരുവി

തോമസ്സ് പിക്ചേഴ്സിന്റെ ബാനറിൽ പി.എ. തോമസ് സംവിധാനം ചെയ്ത് നിർമിച്ച മലയാളചലച്ചിത്രമാണ് **മാടത്തരുവി**.  വിതരണാവകാശികളായ തൊമസ്സ് പിക്ചേഴ് ഈ ചിത്രം 1967 ജൂൺ 16-ന് കേരളത്തിലെ തിയേറ്ററുകളിൽ പ്രദർശനത്തിനെത്തിച്ചു.

## അഭിനേതാക്കൾ
*തിക്കുറിശ്ശി സുകുമാരൻ നായർ
*കെ.പി. ഉമ്മർ
*സി.ഐ. പോൾ
*അടൂർ ഭാസി
*മുതുകുളം രാഘവൻ പിള്ള
*വഹാബ് കാശ്മീരി
*ചിദംബരനാഥ്
*ഒ. രാമദാസ്
*എം.ജി. മേനോൻ
*പ്രതാപചന്ദ്രൻ
*സിറോബാബു
*സാൻഡോ കൃഷ്ണൻ
*സ്റ്റണ്ട് ഭാസ്കർ
*പുനലൂർ അലക്സ്
*വർഗിസ് വടകര
*പി.എ. കൃഷ്ണൻ
*സി.എം. എബ്രഹാം
*കത്രൂർ ഭരദൻ
*ചങ്ങനാശേരി മണി
*നന്ദകുമാർ
*കൊല്ലം മണി
*ഈപ്പൻ
*കമലാദേവി
*ഉഷാകുമാരി
*ടി.ആർ. ഓമന
*ശാന്തി
*സുകുമാരി
*കലവതി

## പിന്നണിഗായകർ
*കെ.ജെ. യേശുദാസ്
*ജയചന്ദ്രൻ
*പി. ലീല
*വസന്ത
*ഹേമ
*സാവിത്രി

## അണിയറപ്രവർത്തകർ
*സംവിധാനം, നിർമ്മാണം - പി.എ. തോമസ്
*സംഗീതം - ബി.എ. ചിദംബരനാഥ്
*ഗാനരചന - പി. ഭാസ്കരൻ
*കഥ, തിരക്കഥ, സംഭാഷണം - ജഗതി എൻ.കെ. ആചാരി
*ചിത്രസംയോജനം - സിലോൺ മണി
*ഛായാഗ്രഹണം - പി.ബി. മണിയം
*വേഷവിധാനം - എ. മോഹൻ
*വസ്ത്രാലംകാരം - ഇ. കാസിം

## ഗാനങ്ങൾ
*സംഗീതം - ബി.എ. ചിദംബരനാഥ്
*ഗാനരചന - പി. ഭാസ്കരൻ

## അവലംബം

## പുറത്തേക്കുള്ള കണ്ണികൾ
ഇന്റെർനെറ്റ് മൂവി ഡാറ്റാബേസിൽ നിന്ന് മാടത്തരുവി

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:പി.എ. തോമസ് സം‌വിധാനം ചെയ്ത ചലച്ചിത്രങ്ങൾ
പ്രകാരം

മലയാള വ്യാകരണത്തിൽ ക്രിയ നടക്കുന്ന വിധത്തെ കുറിക്കുന്നതിനു ധാതുവിൽ ചെയ്യുന്ന രൂപ ഭേദമാണ് പ്രകാരം. പ്രകാരമെന്നാൽ രീതി എന്നാണ് അഭിപ്രായം. ധാതു അതിന്റെ അർത്ഥത്തെ പ്രകാശിപ്പിക്കുന്ന രീതിക്കാണ് മലയാളത്തിൽ പ്രകാരം എന്നു പറയുന്നത്. പറയുന്ന ആളിന്റെ  മനോഭാവം പ്രകടമാക്കാൻ പ്രകാരം പ്രയോജനപ്പെടുന്നു. നിർദ്ദേശകപ്രകാരം, നിയോജകപ്രകാരം, വിധായകപ്രകാരം, അനുജ്ഞായകപ്രകാരം എന്നിങ്ങനെ  പ്രകാരം നാലുവിധമുണ്ട്.

## നിർദ്ദേശകപ്രകാരം
ക്രിയയുടെ കേവലരൂപമാണ് **നിർദ്ദേശക പ്രകാരം**. വർത്തമാന ഭൂത ഭാവി കാലങ്ങൾ ഇതിലുൾപ്പെടും.

ഉദാ: അറിയുന്നു, അറിഞ്ഞു, അറിയും.

കറങ്ങുന്നു, കറങ്ങി, കറങ്ങും

## നിയോജകപ്രകാരം
നിയോഗം കുറിക്കുന്ന ക്രിയയ്ക്ക് നിയോജക പ്രകാരം എന്ന് പറയുന്നു.

ഉദാ:പോകുവിൻ, കാണുവിൻ, എഴുതുവിൻ

## വിധായകപ്രകാരം
വിധി, കൃത്യം, ശീലം മുതലായവ സൂചിപ്പിക്കുന്ന ക്രിയയ്ക്ക് വിധായക പ്രകാരം എന്ന് പറയുന്നു.

ഉദാ:പാടണം, എഴുതണം, പഠിക്കണം

## അനുജ്ഞായകപ്രകാരം
സ്വയം സമ്മതം സൂചിപ്പിക്കുന്ന ക്രിയയ്ക്ക് അനുജ്ഞായക പ്രകാരം എന്ന് പറയുന്നു.

ഉദാ:തരാം, പറയാം, ചെയ്യാം

## അവലംബം
ഹൈസ്കൂൾ വ്യാകരണം.എം. കെ വാസുദേവൻ, റോയൽ ബുക്സ് , കോട്ടയം

വർഗ്ഗം:മലയാളവ്യാകരണം
സംഗീതാത്മകമായ കൃത്രിമാവയവങ്ങൾ

കാനഡയിലെ മക്-ഗിൽ സർവകലാശാലയിലെ ഗവേഷക സംഘം കൃത്രിമാവയവങ്ങളുടെ രൂപത്തിൽ രൂപകൽപ്പന ചെയ്തു വരുന്ന നവീന സംഗീതോപകരണങ്ങളാണ് **സംഗീതാത്മകമായ കൃത്രിമാവയവങ്ങൾ ** (Musical Prostheses).

ശരീരാവയവങ്ങളുടെ ചലനങ്ങളിൽ നിന്നും സംഗീതം സൃഷ്ടിക്കാനുള്ള ശ്രമത്തിന്റെ ഭാഗമായി 2010 മുതൽ മക്-ഗിൽ സർവകലാശാലയിലെ ഗവേഷകർ മൂന്നു വർഷത്തോളം നടത്തിയ പരീക്ഷണങ്ങൾ ആശാവഹമായ ഫലം നൽകിയിട്ടുണ്ട്. 

നട്ടെല്ല്, കൈ കാലുകൾ എന്നിങ്ങനെ മനുഷ്യ ശരീരത്തിലെ ചലനാത്മകമായ ഭാഗങ്ങൾക്കനുസൃതമായി വളഞ്ഞു പുളയുന്ന ഡിജിറ്റൽ സംഗീതോപകരണങ്ങൾ ശരീര ചലനങ്ങളിൽ നിന്നും സംഗീതത്തെ വേർതിരിച്ചെടുക്കുന്ന പുതിയ രീതിക്കു തുടക്കം കുറിക്കുന്നു.

## അവലംബം

വർഗ്ഗം: സംഗീതം
കറുകുറ്റി

എറണാകുളം ജില്ലയിലെ അങ്കമാലി ബ്ലോക്കിലെ കറുകുറ്റി ഗ്രാമപഞ്ചായത്തിന്റെ ആസ്ഥാനമാണ് **കറുകുറ്റി** ഗ്രാമം. എൻ.എച്ച് 47-ൽ തൃശ്ശൂർ ജില്ല യുടെ അതിർത്തിയോട് ചേർന്ന് എറണാകുളം ജില്ലയുടെ വടക്കേയറ്റത്തായിട്ടാണ് കറുകുറ്റി സ്ഥിതി ചെയ്യുന്നത്.

## ചരിത്രം
ജനങ്ങൾ തിങ്ങി പാർത്തിരുന്ന ഈ സ്ഥലത്ത് വളരെ പുകൾപെറ്റ ഒരു ഹൈന്ദവസംസ്ക്കാരം നിലനിന്നിരുന്നു. പഴയകാലത്ത് ദൈവാരാധനക്കായി നിർമ്മിച്ചിരുന്ന അമ്പലങ്ങളുടെ അവശിഷ്ഠങ്ങൾ കറുകുറ്റിയുടെ വിവധ ഭാഗത്തു കാണാനുണ്ട്. അതുപോലെ തന്നെ , ജനങ്ങളുടെ സമ്പാദ്യവും പണവും മറ്റും സൂക്ഷിച്ചിരുന്ന ഭരണികളുടെ അവശിഷ്ഠങ്ങളും ഇവിടെ നിന്നും കണ്ടെടുത്തിട്ടുണ്ട്. വളരെ കടുത്ത പ്രകൃതിക്ഷോഭം മൂലം ഈ സംസ്ക്കാരം തകർന്നടിയുകയായിരുന്നിരിക്കാം. 
### പേരിനുപിന്നിൽ
ഈ പ്രദേശം ടിപ്പുവിന്റെ പടയോട്ടത്തിനുശേഷമോ , അല്ലെങ്കിൽ ഒരു പ്രകൃതിക്ഷോഭത്തിനു കാരണമായോ ഒരു വന്യമേഖലയായി തീർന്നു. ഇടതൂർന്നു വളർന്ന കാര എന്ന കുറ്റിച്ചെടികളുള്ള സ്ഥലമായതിനാലായിരിക്കാം ഇവിടം കറുകുറ്റി ആയത്. കറുകുറ്റി കണ്ടാൽ മറുകുറ്റി വേണ്ട എന്നൊരു ചൊല്ലും ഈ പ്രദേശങ്ങളിൽ നിലവിലുണ്ട്.. ചരിത്രകാരനായ വി.വി.കെ. വാലത്തിന്റെ അഭിപ്രായത്തിൽ കുറ്റി എന്നാൽ കോട്ട എന്നാണർത്ഥം. പുരാതനകാലത്ത് നില നിന്നിരുന്ന മരം കൊണ്ടുള്ള കോട്ടയിൽ നിന്നാണ് കറുകുറ്റി എന്ന പേരു സിദ്ധിച്ചത്.  

## ജീവിതോപാധി
ജീവിതോപാധി പ്രധാനമായും കൃഷി തന്നെയാണ്. നെൽകൃഷി യാണ് ധാരാളമായി ഈ ഭാഗത്ത് കണ്ടു വരുന്നത്.
## പ്രധാന സ്ഥാപനങ്ങൾ

*ഉണ്ണിമാംക്ഷേത്രം - കരയാംപറമ്പ്
* കറുകുറ്റി സെന്റ് സേവ്യേഴ്സ് പള്ളി
* ഓത്താടം ഭഗവതി ക്ഷേത്രം
* കരയാംപറമ്പിൽ ഉണ്ണിമഠം
* ചിറക്കോട്ട് ഭഗവതി ക്ഷേത്രം
* സെന്റ് ജോസഫ്സ് ചർച്ച്, കറുകുറ്റി കേബിൾ നഗർ
*അപ്പോള്ളോ അഡ്ലക്സ് ആശുപത്രി, കേബിൾ നഗർ

## എത്തിച്ചേരാനുള്ള വഴി

* റോഡ് വഴി - ദേശീയ പാത 47 ഈ പഞ്ചായത്തിലൂടെ തെക്കു വടക്കായി കടന്നു പോകുന്നു. അങ്കമാലി-ചാലക്കുടി വഴിയിൽ അങ്കമാലിയിൽ നിന്ന് രണ്ട് കിലോമീറ്റർ ദൂരത്തിൽ.
* റെയിൽ വഴി - അടുത്തുള്ള റെയിൽ‌വേ സ്റ്റേഷനുകൾ അങ്കമാലി, കറുകുറ്റി, കൊരട്ടി എന്നിവയാണ്. 
*വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം) - 6 കി.മി ദൂരം.

## സമീപഗ്രാമങ്ങൾ
# വാഴച്ചാൽ	 
# പന്തക്കൽ 	
#എടക്കുന്ന് 	
#പാലിശ്ശേരി 	
#ഏഴാറ്റുമുഖം	
#കാരമറ്റം 	 
#പാദുവാപുരം 	
#മൂന്നാംപറമ്പ് 	
#മലയാംകുന്ന് 	
#ഞാലൂക്കര 	
#കരയാംപറമ്പ്
#പീച്ചാനിക്കാട്

## ചിത്രശാല

ചിത്രം:പിയാത്തെ-കറുകുറ്റി.jpg|പിയാത്തെ ശില്പം ക്രിസ്തുരാജാശ്രമം പള്ളി കറുകുറ്റി
File:Karukuty_Cable_Nagar_-_St._Joseph%27s_Church.JPG|സെന്റ് ജോസഫ്സ് ചർച്ച് കറുകുറ്റി കേബിൾ നഗർ


## അവലംബം
കീരംപാറ

എറണാകുളം ജില്ലയിലെ കോതമംഗലം താലൂക്കിൽ കോതമംഗലം ബ്ളോക്കിന്റെ പരിധിയിൽ വരുന്ന കീരം‌പാറ ഗ്രാമപഞ്ചായത്തിന്റെ ആസ്ഥാനമാണ് **കീരംപാറ** ഗ്രാമം.

## പ്രധാനസ്ഥാപനങ്ങൾ
* സെന്റ് സെബാസ്റ്റ്യൻ ചർച്ച്, കീരംപാറ

## സമീപഗ്രാമങ്ങൾ
* ഭൂതത്താൻ കെട്ട് - കോതമംഗലം-ഇടമലയാർ വഴിയിൽ കീരംപാറ കവലയിൽ നിന്ന് ഇടത്തോട്ട് അഞ്ച് കി.മീ ദൂരം.
* തട്ടേക്കാട് പക്ഷിസങ്കേതം - കോതമംഗലം-പൂയംകുട്ടി വഴിയിൽ കീരംപാറ കവലയിൽ നിന്ന് നേരെ അഞ്ച് കി.മീ ദൂരം. 
* പുന്നേക്കാട്
* വെളിയേൽച്ചാൽ 	 
* ചെങ്കര  	 
* കൂരിക്കുളം 	
* പാലമറ്റം 	
* മുട്ടത്തുകണ്ടം 	
* നാടുകാണി 	
* ചെമ്പിക്കോട് 	 
* പറാട് 	
* ഊഞ്ഞാപ്പാറ 	
* കരിയിലപ്പാറ 
*കള്ളാട്

## ചിത്രശാല

File:Keerampara_-_St._Sebastian_Church.JPG|കീരംപാറ സെന്റ് സെബാസ്റ്റ്യൻ പള്ളി
പുൽക്കൂട്

ക്രിസ്തുമസ് ആഘോഷത്തിന്റെ പ്രകടമായ രൂപങ്ങളിലൊന്നാണ് **പുൽക്കൂട്**. യേശുവിന്റെ ജന്മദിനമായ ക്രിസ്തുമസിന്, യേശു പിറന്ന ബെത്‌ലഹേമിലെ കാലിതൊഴുത്ത് ക്രിസ്തീയ ദേവാലയങ്ങളിലും ഭവനങ്ങളിലും പുനർനിർമ്മിക്കുക എന്ന ആചാരം നിലവിലുണ്ട്. ക്രിസ്തുവർഷം ഒന്നാം നൂറ്റാണ്ടുമുതൽ ഈ രീതി നിലനിന്നിരുന്നതായി കരുതപ്പെടുന്നു. 

ആദ്യകാലങ്ങളിൽ പുൽക്കൂടുകൾ നിർമ്മിച്ചിരുന്നത് പുല്ലുകളും ഇഞ്ചിപുല്ലും, വൈക്കോലും പനയോലയും തുടങ്ങിയ വസ്തുക്കൾ ഉപയോഗിച്ചുകൊണ്ടായിരുന്നു. അങ്ങനെയാണ് പുൽക്കൂട് എന്ന പേര് ആവീർഭവിച്ചത്. ഉണ്ണീശോ, മറിയം ഔസേപ്പ്, പിന്നെ മൂന്ന് രാജാക്കന്മാർ, ആട്ടിടയന്മാർ, ആടുമാടുകൾ, മാലാഖ തുടങ്ങിയവയുടെ രൂപങ്ങൾ പുൽക്കൂടുകളിൽ ഉണ്ടായിരിക്കും. അലങ്കാരമായി നക്ഷത്രങ്ങളും ബലൂണുകളും മറ്റും തൂക്കിയിടുകയും ചെയ്യാറുണ്ട്. ഇപ്പോൾ പുൽക്കൂടുകളുടെ രൂപത്തിനും നിർമ്മാണവസ്തുക്കൾക്കും വളരെയധികം മാറ്റങ്ങൾ സംഭവിച്ചിട്ടുണ്ട്. നിയതമായ ഒരു ചട്ടക്കൂടും പുൽക്കൂട് നിർമ്മാണത്തിൽ അവലംബിക്കാറില്ല. പുൽക്കൂട് നിർമ്മിക്കുന്നവരുടെ കലാപരമായ ഭാവനകൾ പുൽക്കൂടുകളിൽ ദൃശ്യമാണ്. ഇന്ന് പുൽക്കൂട് നിർമ്മാണം ഒരു കലാരൂപമായി വളർന്നിരിക്കുന്നു.കേരളത്തിൽ  മരട് മൂത്തേടം സെൻറ്‌ മേരി മഗ്ദലിൻ പള്ളിയിലും,നെട്ടുർ സെന്റ് സബാസ്റ്റിൻ പള്ളിയിലും  പുൽക്കൂട് നിർമ്മാണ മത്സരം എല്ലാ വർഷവും  സംഘടിപ്പിക്കാറുണ്ട്.

## ചിത്രശാല


പ്രമാണം:Pulkoodu vijayanrajapuram 01.jpg|A pulkoodu in front of the Good Shepered church Padnekad, Kanhangad
പ്രമാണം:Pulkoodu vijayanrajapuram 02.jpg|A pulkoodu made by small children
പ്രമാണം:Pulkoodu vijayanrajapuram 03.jpg|A pulkoodu in front of the Good Shepered church Padnekad, Kanhangad
പ്രമാണം:Pulkkood.jpg|പുൽക്കൂട്
പ്രമാണം:Christmas Manger of Red Star Club.jpg|റെഡ് സ്റ്റാർ ക്ലബ്, തൃശ്ശൂർ ഒരുക്കിയ പുൽക്കൂട്
പ്രമാണം:A crib from Kerala -കേരളത്തിലെ ഒരു പുൽക്കൂട്.jpg|തലശേരി സേക്രഡ് ഹാർട്ട് സ്കൂളിലെ ചാപ്പലിൽ 25.12.2018 ന് നിർമിച്ച പുൽക്കൂട്


## അവലംബം

വർഗ്ഗം:ക്രിസ്തുമസ് ആഘോഷങ്ങൾ
ഇൻസാറ്റ് 3ഡി

ഭാരതത്തിന്റെ ആശയവിനിമയ സംവിധാനങ്ങൾക്കും, കാലാവസ്ഥാ നിരീക്ഷണത്തിനും മറ്റുമായി ഇസ്രോ വിക്ഷേപിച്ചിട്ടുള്ള വിവിധോദ്ദേശ ഭൂസ്ഥിര ഉപഗ്രഹങ്ങളുടെ ഇൻസാറ്റ് പരമ്പരയിൽ പെട്ട കൃത്രിമോപഗ്രഹമാണ് **ഇൻസാറ്റ് 3ഡി**. 2013 ജൂലൈ 26നു ഫ്രഞ്ച് ഗയാനയിലെ കൗറുവിൽ നിന്നാണ് ഇൻസാറ്റ് 3ഡി വിജയകരമായി വിക്ഷേപിച്ചത്. യൂറോപ്യൻ ബഹിരാകാശ സംയുക്തസംരംഭമായ ഏരിയൻ സ്പേസിന്റെ ഏരിയൻ 5 എന്ന റോക്കറ്റാണ് കൃത്രിമോപഗ്രഹത്തെ ബഹിരാകാശത്തെത്തിച്ചത്.

കാലാവസ്ഥാ നിരീക്ഷണ മേഖലയിലെ ആധുനിക സജ്ജീകരണങ്ങളാണ് ഇൻസാറ്റ് പരമ്പരയിലുള്ള ഇൻസാറ്റ് 3ഡിയുടെ പ്രത്യേകത. അന്തരീക്ഷ താപനില, സാന്ദ്രത, ഓസോൺ പടലത്തിന്റെ നില എന്നിവയുമായി ബന്ധപ്പെട്ട വിവരങ്ങൾ ലഭ്യമാക്കുന്നതിനോടൊപ്പം സമുദ്രോപരിതലവും ഭൂമിയും നിരീക്ഷിക്കും. പ്രകൃതി ദുരന്തങ്ങൾ മുൻകൂട്ടി അറിയിക്കുവാനും ഇതിൽ ക്രമീകരണങ്ങളുണ്ട്. മത്സ്യബന്ധനത്തെയും രക്ഷാദൗത്യങ്ങളെയും സഹായിക്കുന്ന ഇൻസാറ്റ് 3ഡി, ഇന്ത്യയ്​ക്ക് പുറമെ ഭൂട്ടാൻ, ബംഗ്ലാദേശ്, ശ്രീലങ്ക, മാലിദ്വീപ്, നേപ്പാൾ, ടാൻസാനിയ തുടങ്ങിയ രാജ്യങ്ങൾക്കും പ്രയോജനപ്രദമാകും.

ഭൂമിക്ക് 36,000 കിലോമീറ്റർ അകലെയായി എപ്പോഴും നിശ്ചിതസ്ഥലത്തിനു മുകളിലായിരിക്കത്തവിധം, ഭൂമിയുടെ ചുറ്റലിനൊത്ത് ഭൂമിയെ ചുറ്റുന്ന വിധത്തിലായിരിക്കും ഇൻസാറ്റ് 3ഡിയുടെ ഭ്രമണം.

## ഇൻസാറ്റ് 3ഡി വിക്ഷേപണ വിജയം
ഇന്ത്യയുടെ ഇൻസാറ്റ് 3ഡി ഉപഗ്രഹം ഫ്രഞ്ച് ഗയാനയിലെ കൗറുവിൽ നിന്നൂ വിജയകരമായി വിക്ഷേപിച്ചു. യൂറോപ്യൻ സ്പേസ് ഏജൻസിയുടെ ഏരിയൻ 5 റോക്കറ്റിലാണ് ഉപഗ്രഹം വിക്ഷേപിച്ചത്. 2060 കി.ഗ്രാം ആണ് ഇതിന്റെ ഭാരം. കാലാവസ്ഥാ പ്രവചനമാണ് ഉപഗ്രഹത്തിന്റെ ദൗത്യം.

## അവലംബം

വർഗ്ഗം:ഇന്ത്യയുടെ ബഹിരാകാശപദ്ധതികൾ
വർഗ്ഗം:വാർത്താവിനിമയ ഉപഗ്രഹങ്ങൾ
വിഭവാധിഷ്ഠിത സാമ്പത്തിക വ്യവസ്ഥ

ഒരു രാജ്യത്തിന്റെ ജി.എൻ.പി.യുടെയോ ജി.ഡി.പി.യുടെയോ വലിയൊരു പങ്ക് പ്രകൃതി വിഭവങ്ങളിൽ നിന്നാണ് ലഭിക്കുന്നതെങ്കിൽ അത്തരം സാമ്പത്തിക വ്യവസ്ഥയെ **വിഭവാധിഷ്ഠിത സാമ്പത്തിക വ്യവസ്ഥ (resource-based economy)** എന്നു വിളിക്കുന്നു. പണത്തിന്റെ ഉപയോഗം ഇല്ലാതെ വിഭവങ്ങളെ അധിഷ്ഠിതമാക്കിയുള്ള സാമ്പത്തിക രീതിയെയും വിഭവാധിഷ്ഠിത സാമ്പത്തിക വ്യവസ്ഥ(resource based economy) എന്നു വിളിക്കുന്നു.

ഉദാഹരണത്തിന്:
* സുരിനാമിന്റെ ബോക്സൈറ്റ് കയറ്റുമതി ജി.ഡി.പി.യുടെ 15%-ഉം കയറ്റുമതി വരുമാനത്തിന്റെ 70%-ഉം വരുന്ന കച്ചവടമാണ്.
* റഷ്യയുടെ കയറ്റുമതിയിൽ, 80%-ലധികം എണ്ണ, പ്രകൃതിവാതകം, ലോഹങ്ങൾ, മരം എന്നിവയാണ്.
* നോർവേയുടെ എണ്ണ, പ്രകൃതി വാതക കയറ്റുമതി ആകെ കയറ്റുമതിയുടെ 45%-ഉം ജി.ഡി.പി.യുടെ 20%-ലധികവുമാണ്.
* ഇരുപതാം നൂറ്റാണ്ടിന്റെ രണ്ടാം പകുതിയിൽ ഓസ്ട്രേലിയ വിഭവാധിഷ്ഠിത സാമ്പത്തിക വ്യവസ്ഥ വികസിപ്പിച്ചു. കാർഷിക കയറ്റുമതി കൂടാതെ മിനറലുകളും ഓസ്ട്രേലിയ കയറ്റുമതി ചെയ്യുന്നുണ്ട്.

പണ സമ്പ്രദായത്തിന് ബദലായി വിഭവങ്ങളെ അധിഷ്ഠിതമാക്കി ഉള്ള സാമൂഹിക രീതിയെയും റിസോഴ്സ് ബേസ്ഡ് എക്കണോമി എന്നു വിളിക്കപ്പെടുന്നു.
പണം, മൂല്യം, കൈമാറ്റം എന്നിവയുടെയോ കടം, സേവനം എന്നിവയിൽ അധിഷ്ഠിതമായ ഏതെങ്കിലും സമ്പ്രദായത്തിന്റെയോ ഉപയോഗം ഇല്ലാതെതന്നെ എല്ലാ സാധനങ്ങളും സേവനങ്ങളും ലഭ്യമാകുന്ന ഒരു സമ്പൂർണ്ണമായ സാമൂഹിക-സാമ്പത്തിക ക്രമം ആണ്‌ ഇത്. എല്ലാ വിഭവങ്ങളും എല്ലാ നിവാസികളുടെയും പൊതു സ്വത്ത് ആയിരിക്കും. ചില പ്രത്യേക ആൾക്കാരുടേത് മാത്രം ആയിരിക്കില്ല. ഭൂമി ധാരാളം വിഭാവങ്ങളാൽ സമൃദ്ധമാണ്; ഈ വിഭവങ്ങളെ പണത്തിനെ അടിസ്ഥാനപ്പെടുത്തി ക്രമീകരിക്കുന്നത് അനുയോജ്യമല്ല എന്നും അത് നമ്മുടെ നിലനിൽപ്പിനു തന്നെ വിപരീത ഫലങ്ങൾ ഉളവാക്കുന്നതാണെന്നും ഉള്ള അനുമാനത്തിൽ അധിഷ്ഠിതമാണ് ഈ സമ്പ്രദായം.
ആധുനിക സമൂഹത്തിന് കൈവശമുള്ള വളരെ പുരോഗമിച്ച സാങ്കേതികവിദ്യകൊണ്ട് ഭക്ഷണം, വസ്ത്രം, പാർപ്പിടം, ആരോഗ്യ സുരക്ഷ, എന്നിവ ലഭ്യമാക്കാം.  ഫലപ്രദമായി രൂപീകരിക്കപ്പെട്ട സാമ്പത്തിക രീതി വഴി വിദ്യാഭ്യാസ സമ്പ്രദായം പരിഷ്കരിക്കാം, പുനരുൽപ്പാദിപ്പിക്കാൻ കഴിയുന്ന-മലിനീകരണം ഇല്ലാത്ത ഊർജ്ജം അപരിമിതമായ അളവിൽ ഉണ്ടാക്കാം, മൊത്തം ജനങ്ങളുടെയും ജീവിതം മെച്ചപ്പെടുത്തുന്നതിനായി കരയിൽ നിന്നും കടലിൽനിന്നും ഉള്ള വിഭവങ്ങൾ, ഭൌതിക ഉപകരണങ്ങൾ, വ്യവസായശാലകൾ എന്നിവ ഒരു വിഭവ അധിഷ്ഠിത സാമ്പത്തിക നയത്തിൽ ഉപയോഗിക്കാം. പണത്തിനെ അല്ലാതെ വിഭവങ്ങളെ അധിഷ്ടിതമായുള്ള സാമ്പത്തിക രീതിയിൽ, എല്ലാവരുടെയും ആവശ്യകത നിറവേറ്റാനും ഉയർന്ന ജീവിത സാഹചര്യം ലഭ്യമാക്കുവാനും സാധിക്കും എന്നും ഉള്ള ആശയങ്ങൾ, അതിന്റെ ബ്ലൂപ്രിന്റുകൾ മുതലായവ വീനസ് പ്രൊജക്ട്, യുഗചേതന മുന്നേറ്റം എന്നീ സംഘനകൾ മുന്നോട്ടു വയ്ക്കുന്നു.   

## ഇതും കാണുക
* വീനസ് പ്രൊജക്ട്
* യുഗചേതന മുന്നേറ്റം
## അവലംബം
മൗലവി മുഹമ്മദ് ബഖർ

ഡെൽഹിയിൽനിന്ന് ആദ്യമായി പുറത്തിറങ്ങിയ തദ്ദേശീയ ഭാഷാപത്രമായിരുന്ന ദെഹ്ലി ഉർദു അഖ്ബാറിന്റെ പത്രാധിപരായിരുന്നു **മൗലവി മുഹമ്മദ് ബഖർ**. (ജനനം: ഉദ്ദേശം 1810, മരണം: 1857). പ്രശസ്ത ഉർദു കവിയും നിരൂപകനുമായിരുന്ന മുഹമ്മദ് ഹുസൈൻ ആസാദിന്റെ പിതാവുമാണ്. 

ഒരു ശിയാ നേതാവായിരുന്ന ബഖറിന്റെ പത്രം ഡെൽഹിയിലെ ബ്രിട്ടീഷ് വിരുദ്ധചേരിയിലായിരുന്നു നിലകൊണ്ടിരുന്നത്. മുഗൾ ചക്രവർത്തിയായ ബഹാദൂർഷാ സഫറിനോട് ഏറെ വിധേയത്വം പുലർത്തുകയും ചെയ്തു. ശിപായിലഹളക്കാലത്തെ റിപ്പോർട്ടുകളുടെ പേരിലാണ് ബഖർ കൂടുതലായും അറിയപ്പെടുന്നത്. ലഹള പുരോഗമിക്കുമ്പോൾ അതിനോടുള്ള ഡെൽഹിയിലെ ജനങ്ങളുടെ മനോഭാവം, ബഖറിന്റെ പത്രറിപ്പോർട്ടുകളിൽനിന്ന് മനസ്സിലാക്കാം. തുടക്കത്തിൽ ലഹളയെയും ശിപായികളെയും അനുകൂലിച്ചിരുന്ന ബഖർ പിന്നീടവരെ എതിർത്ത് ബ്രിട്ടീഷ് അനുകൂലിയായി മാറുകയായിരുന്നു.

## പൊതുജീവിതം
ഡെൽഹി കോളേജിലെ വിദ്യാർത്ഥിയായിരുന്ന ബഖർ അവിടെത്തന്നെ കുറച്ചുനാൾ അദ്ധ്യാപകനുമായും പ്രവർത്തിച്ചിരുന്നു. ശമ്പളം കുറവാണെന്നതിന്റെ പേരിൽ അവിടെനിന്നും പിരിഞ്ഞു. കുറച്ചുകാലം ബ്രിട്ടീഷുകാർക്കു കീഴിലും ജോലി ചെയ്തു. പിന്നീട് വിദേശവ്യാപാരികൾക്കായി ഡെൽഹിയിൽ ഒരു ബാസാർ സ്ഥാപിച്ചു. ഇതിൽ അദ്ദേഹത്തിന് നല്ല ലാഭമുണ്ടാക്കിയ അദ്ദേഹം ഇമാംബര എന്ന ഒരു ഷിയാ മതമണ്ഡപം നിർമ്മിച്ചു. ഇവിടെ അദ്ദേഹം ഇടക്കിടെ പ്രഭാഷണങ്ങളും നടത്തുമായിരുന്നു. 1836-ലാണ് ഡെൽഹി ഉർദു അഖ്ബാർ ആരംഭിക്കുന്നത്.
## ശിപായിലഹളക്കാലത്ത്
ശിപായികളോടുള്ള മനോഭാവത്തിൽ ബഖറിനുണ്ടായ  മാറ്റം ലഹള തുടങ്ങുന്നതുമുതൽ അവസാനിക്കുംവരെയുള്ള അദ്ദേഹത്തിന്റെ എഴുത്തുകളിലെ മാറ്റങ്ങളിലൂടെ വീക്ഷിക്കാനനാകും. മേയ് മാസത്തിൽ ലഹളയാരംഭിച്ചയുടനെ അദ്ദേഹം വളരെ താൽപര്യത്തോടെ അതിനെ അനുകൂലിച്ചെഴുതി. ഇന്ത്യയിലെ മതങ്ങളെ തുടച്ചുനീക്കാൻ പദ്ധതിയിട്ട കാഫിറുകളെ ശിക്ഷിക്കാൻ ദൈവമയച്ചതാണ് ഈ ലഹള എന്ന് അദ്ദേഹം എഴുതി. ലഹള തുടങ്ങി ശിപായിമാർ നഗരത്തിൽ ആധിപത്യം സ്ഥാപിച്ചതിനുശേഷം, ഒരു വരുമാനവുമില്ലാതിരുന്ന അവർ ദില്ലിയിലെ മിക്ക ബാസാറുകളും കൊള്ളയടിക്കുകയും ഡെൽഹി കോളേജിന്റെ ലൈബ്രറി നശിപ്പിക്കുകയും, ബഖറിന്റെ തന്നെ സുഹൃത്തുക്കളുടെ ഹവേലികൾ ആക്രമിക്കുകയും, നഗരത്തിലെ ഏറ്റവും വേണ്ടപ്പെട്ട വേശ്യകളെ അവർക്കുമാത്രം സ്വന്തമാക്കിവക്കുകയും ചെയ്തതോടെ ബഖറിന്റെ ഭാവം മാറി. ശിപായിമാരുടെ കൊള്ളയടി മൂലം ദില്ലി നിവാസികൾ പൊറുതിമുട്ടിയിരിക്കുകയാണെന്നും നഗരം വലിയൊരു അപകടത്തെയാണ് നേരിട്ടുകൊണ്ടിരിക്കുന്നതെന്നും നാശത്തിലേക്ക് നയിക്കപ്പെടുകയാണെന്നും അദ്ദേഹം ലഹളതുടങ്ങി വെറും രണ്ടാഴ്ചക്കുശേഷം മേയ് 24-ന് എഴുതി. ദില്ലിയിലെ സുഖസൌകര്യങ്ങളും ജീവിതരീതികളിലും മതിമറന്ന് അലസൻമാരായി മാറിയ ബിഹാറി ശിപായിമാരുടെ വിവരണങ്ങൾകൊണ്ട് നിറക്കുകയായിരുന്നു ഓഗസ്റ്റിൽ അദ്ദേഹം. ദില്ലിയിലെ സുഖലോലുപതയിൽ ലയിച്ച അവർക്ക് ശത്രുവിനെതിരെ പോരാടാനുള്ള മനോഭാവവും ശക്തിയും നഷ്ടപ്പെട്ടു എന്നദ്ദേഹം എഴുതി. വേശ്യകളോടൊപ്പം രാത്രി ചെലവഴിച്ചതിനു ശേഷം കുളിക്കാതെയാണ് ശിപായിമാർ യുദ്ധത്തിനുപോകുന്നതെന്ന് നിരവധിയാൾക്കാർക്ക് പരാതിയുണ്ടെന്നും അദ്ദേഹം എഴുതി. ശിപായിമാർക്ക് ബ്രിട്ടീഷുകാരിൽ നിന്ന് ലഭിക്കുന്ന തിരിച്ചടികൾക്കും പൊതുവിലുള്ള അസ്വാരസ്യത്തിനും കാരണം ഇത്തരത്തിലുള്ള നിന്ദാപരമായ നടപടികൾ കാരണമാണെന്നും അദ്ദേഹം കൂട്ടിച്ചേർത്തു.

ഈ സമയത്തോടെ ബഖർ ഒരു ബ്രിട്ടീഷ് അനുഭാവിയായും ചാരനായും മാറിക്കഴിഞ്ഞിരുന്നു. ദില്ലി റിഡ്ജിലെ ബ്രിട്ടീഷ് യുദ്ധക്യാമ്പിലേക്ക് ഒളിച്ചുകടത്തിയിരുന്ന അദ്ദേഹത്തിന്റെ രഹസ്യറിപ്പോർട്ടുകൾ ദില്ലിയിലെ മെഹ്റോളിയിലുള്ള കമ്മീഷണർ ഓഫീസ് ആർക്കൈവിലുണ്ട്. 
## അവലംബം

### ഗ്രന്ഥങ്ങൾ
* 

വർഗ്ഗം:ഇന്ത്യയിലെ പത്രപ്രവർത്തകർ
വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ
തഴുത്തല മഹാഗണപതി ക്ഷേത്രം

കൊല്ലം ജില്ലയിലെ കൊട്ടിയം എന്ന പട്ടണത്തിനടുത്തായ തഴുത്തലയിൽ ഉള്ള ഒരു ഗണപതിക്ഷേത്രമാണ് **തഴുത്തല ശ്രീ  മഹാഗണപതി ക്ഷേത്രം**.

വർഗ്ഗം:കൊല്ലം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ഗണപതിക്ഷേത്രങ്ങൾ
ട്രിനിസോറാ

ഓർനിത്തോപോഡ് വിഭാഗത്തിൽ പെട്ട ഒരു ദിനോസർ ആണ്  **ട്രിനിസോറാ**. അന്റാർട്ടിക്കയിലെ ജെയിംസ്‌ റോസ് ദീപിൽ നിന്നും ആണ് ഇവയുടെ ഫോസ്സിൽ കണ്ടു കിട്ടിയിടുള്ളത്. ഒരേ ഒരു സ്പെസിമെൻ മാത്രമേ ഇത് വരെ കണ്ടെത്തിയിടുള്ളൂ. 2008-ൽ കണ്ടെത്തിയ ഇവയുടെ വർഗികരണം നടന്നത് 2013-ൽ  ആണ് . ഫോസ്സിൽ ആയി ലഭിച്ചിടുള്ളത് തല ഇല്ലാത്ത ഭാഗികമായ ഒരു അസ്ഥികൂടം ആണ്.

## അവലംബം

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
വർഗ്ഗം:അന്റാർട്ടിക്കൻ ദിനോസറുകൾ
ജോർജ്ജ് രാജകുമാരൻ

ബ്രിട്ടീഷ് രാജവംശത്തിലെ വില്യം രാജകുമാരന്റെയും, കേംബ്രിഡ്ജിലെ ഡച്ച്സ് കാതറീൻ മിഡിൽടണിന്റെയും  പുത്രനാണ് **ജോർജ്ജ് അലക്സാണ്ടർ ലൂയിസ്** (George Alexander Louis) എന്ന **കേംബ്രിഡ്ജിലെ ജോർജ്ജ് രാജകുമാരൻ**(ഇംഗ്ലീഷ്: Prince George of Cambridge).
വേൽസിലെ രാജകുമാരൻ ചാൾസിന്റെ പൗത്രനുമാണ് ജോർജ്ജ്

## ജനനം
.

2012 ഡിസംബർ 3നാണ് വില്യം-കാതറീൻ ദമ്പതിമാർ തങ്ങളുടെ ആദ്യത്തെ കുട്ടിക്കായി പ്രതീക്ഷിക്കുന്ന വാർത്ത സെന്റ് ജേംസ് പാലസ് ഔദ്യോഗികമായി പുറത്തുവിട്ടത്. 

2013 ജൂലൈ 22ന് രാവിലെ പ്രസവത്തിനായി കാതറീനെ ലണ്ടനിലെ സെയിന്റ് മേരീസ് ഹോസ്പിറ്റലിൽ പ്രവേശിപ്പിച്ചു.  ജൂലയ് 22നു ബ്രിട്ടീഷ് സമയം വൈകീട്ട് 4:24നാണ് കാതറീൻ ഒരാൺകുഞ്ഞിനെ പ്രസവിച്ചത്. ജനനസമയത്ത് കുട്ടിക്ക് 3.80 കിലോഗ്രാം തൂക്കമുണ്ടായിരുന്നു  ഡയാനയുടെ മക്കളായ വില്യമും, ഹാരിയും ജനിച്ച അതേ ആശുപത്രിയിൽ തന്നെയാണ് വില്യമിന്റെ ആദ്യപുത്രൻ ജനിച്ചിരിക്കുന്നത്

എലിസബത്ത് രാജ്ഞിയുടെ പിതാവായ ജോർജ്ജ് ആറാമന്റെ പേരാണ് കുഞ്ഞിനും നൽകിയിരിക്കുന്നത്.

## അവലംബം


## പുറത്തേക്കുള്ള കണ്ണികൾ
*

വർഗ്ഗം:2013-ൽ ജനിച്ചവർ
വർഗ്ഗം:ജൂലൈ 22-ന് ജനിച്ചവർ
ഉഴവൂർ

കേരളത്തിലെ കോട്ടയം ജില്ലയിലെ ഉഴവൂർ ഗ്രാമപഞ്ചായത്തിലാണ് **ഉഴവൂർ** ഗ്രാമം സ്ഥിതി ചെയ്യുന്നത്.

## പ്രധാനസ്ഥാപനങ്ങൾ
•ആർ.ടി ഓഫീസ്

## അധികാരപരിധികൾ
* പാർലമെന്റ് മണ്ഡലം - കോട്ടയം
* നിയമസഭ മണ്ഡലം - കടുത്തുരുത്തി 
* താലൂക്ക് - മീനച്ചിൽ
* വിദ്യഭ്യാസ ഉപജില്ല - രാമപുരം 
* വിദ്യഭ്യാസ ജില്ല - 
* വില്ലേജ് - ഉഴവൂർ
* പോലിസ് സ്റ്റേഷൻ-കുറവിലങ്ങാട്

## എത്തിച്ചേരാനുള്ള വഴി
റോഡ് വഴി - കൂത്താട്ടുകുളം - പാല 

റെയിൽ വഴി - അടുത്തുള്ള റെയിൽ‌വേ സ്റ്റേഷൻ കോട്ടയം

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം)

## സമീപ ഗ്രാമങ്ങൾ
കുറിച്ചിത്താനം 

* മോനിപ്പള്ളി
* വെളിയന്നൂർ
* കൂത്താട്ടുകുളം
* എലഞ്ഞി
* കുറവിലങ്ങാട്
* കുര്യനാട്

## ചിത്രശാല




വർഗ്ഗം:കോട്ടയം ജില്ലയിലെ ഗ്രാമങ്ങൾ
കിംഗ്കീ 100

ചൈനയിലെ ഗുവാങ്ദോങ് പ്രവിശ്യയിൽസ്ഥിതിചെയ്യുന്നഒരുഅംബരചുംബിയാണ്കിംഗ്കീ 100. കിംഗ്കീ ഫിനാൻസ് സെന്റർ പ്ലാസാ എന്നും ഇത് അറിയപ്പെട്ടിരുന്നു. 441.8 മീറ്റർ ഉയരമുള്ള ഈ വിവിധോദ്ദേശ മന്ദിരത്തിൽ 100 നിലകളുണ്ട്. ഈ 100 നിലകളിൽ 68 എണ്ണം  എ ക്ലാസ് ഓഫീസ് സ്പേസാണ്. 22 നിലകളിലായി ഒരു സിക്സ് സ്റ്റാർ ഹോട്ടലും പ്രവർത്തിക്കുന്നു. 

ഇന്ന് ഷെൻഷെങിലെ ഏറ്റവും ഉയാരമുള്ളകെട്ടിടം കിംഗ്കീ100 ആണ്കൂടാതെ ലോകത്തിൽ വെച്ച് 9-ആം സ്ഥാനവും.

## ചിത്രശാല

File:Kingkey Finance Oct 8 2009.jpg|നിർമ്മാണത്തിൽ 8 ഒക്ടോബർ 2009.
File:Kingkey Tower Construction SZ.JPG|നിർമ്മാണത്തിൽ , 27 ഫെബ്രുവരി 2010.
File:KingkeyFinanceTower-2009.jpeg|2009-ൽ.
File:Kingkey-100-5.jpg|നിർമ്മാണം പൂർത്തിയാകാറായപ്പോൾ
File:KingKey100AtNight.jpg|ഒരു രാത്രികാലദൃശ്യം


## അവലംബം

## പുറത്തേക്കുള്ളകണ്ണികൾ

വർഗ്ഗം:നിർമ്മിതികൾ
അഡേൽ

ഗായിക, സംഗീതജ്ഞ, ഗാനരചയിതാവ്, വാദ്യോപകരണ വിദഗ്ദ്ധ എന്നീ നിലകളിൽ പ്രശസ്തയായ ഒരു ബ്രിട്ടീഷ് വനിതയാണ് **അഡേൽ** എന്നറിയപ്പെടുന്ന **അഡേൽ ലോറീ ബ്ലൂ അഡ്കിൻസ്** എംബിഇ (ജനനം 1988 മെയ് 5). 2006ൽ അഡേലിന്റെ ഒരു സുഹൃത്ത് അഡേലിന്റെ ഒരു ഡെമോ വീഡിയോ മൈസ്പേസിൽ പോസ്റ്റ് ചെയ്തു. ഇതിനു ശേഷം അഡേലിന് എക്സ്എൽ റെകോഡിംഗ്സിൽ നിന്ന് ഒരു റെക്കോഡിംഗ് കോൺട്രാക്റ്റ് ലഭിച്ചു. അടുത്ത വർഷം അഡേലിന് ബ്രിട്ട്സ് ക്രിട്ടിക്സ് ചോയ്സ്, ബിബിസി സൗണ്ട് ഓഫ് 2008 അവാർഡുകൾ ലഭിച്ചു. അഡേലിന്റെ ആദ്യ ആൽബം 19 2008ൽ പുറത്തിറങ്ങി. വൻവിജയം നേടിയ ഈ സംഗീത ആൽബത്തിനെ തുടർന്ന് അഡേൽ പ്രശസ്തയായി. 2013ൽ സ്കൈഫാൾ എന്ന ജെയിംസ് ബോണ്ട് ചിത്രത്തിലെ സ്കൈഫാൾ എന്ന ഗാനത്തിന്  അക്കാദമി അവാർഡും ഗോൾഡൻ ഗ്ലോബും അഡേൽ സ്വന്തമാക്കി.

## സംഗീത ജീവിതം
അഡേൽ 16 വയസ്സുള്ളപ്പോൾ ലണ്ടനിലെ വെസ്റ്റ് നോർവുഡിനടുത്തുള്ള അവളുടെ വീടിന്റെ സബർബ് അടിസ്ഥാനമാക്കി എഴുതിയ അവളുടെ ആദ്യത്തെ സോങുള്ള ആൽബമാണ് *[[Hometown Glory|ഹോംടൗൺ ഗ്ലോറി.]]*

## ഗാനങ്ങൾ
### ആൽബങ്ങൾ
* '''19'''
** ഹോംടൗൺ ഗ്ലോറി
** ചേസിംഗ് പേവ്മെന്റ്സ്
** കോൾഡ് ഷോൾഡർ
** മെയ്ക് യു ഫീൽ മൈ ലവ്
* '''21'''
** റോളിംഗ് ഇൻ ദ ഡീപ്
** സംവൺ ലൈക് യു
** സെറ്റ് ഫയർ റ്റു ദ റെയിൻ
** റൂമർ ഹാസ് ഇറ്റ്
** ടേണിംഗ് ടേബിൾസ്
***[[25 (അഡേൽ ആൽബം)|25]]**
***[[30 (അഡേൽ ആൽബം)|30]]**

## അവലംബം

## പുറം കണ്ണികൾ
* 
* 
* 

വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:1988-ൽ ജനിച്ചവർ
വർഗ്ഗം:ഇംഗ്ലീഷ് ഫെമിനിസ്റ്റുകൾ
വർഗ്ഗം:വനിതാ ഗിറ്റാർ വായനക്കാർ
ഭൂവൽക്കം

ഭൂമിയുടെ ഏറ്റവും പുറമെയുള്ള ഭാഗത്തെയാണ് പൊതുവെ **ഭൂവൽക്കം** എന്നുപറയുന്നത്. പൂജ്യം മുതൽ 40 കിലോമീറ്റർ വരെ വ്യാപിച്ചിരിക്കുന്ന ബാഹ്യപാളിയാണ് ഭൂവൽക്കം(Earth's Crust). സമുദ്രാന്തർഭാഗത്ത് ആറുകിലോ മീറ്റർ വരേയും ഭൂഖണ്ഡങ്ങളിൽ 30 മുതൽ 50 വരെ കി.മീറ്റർ വരെയും ഭൂവൽക്കത്തിന്റെ ഘനം വ്യത്യാസപ്പെട്ടിരിക്കുന്നു. 2.2 മുതൽ 2.9 വരെ ഗ്രാം/സെന്റീമീറ്റർ ക്യൂബാണ് ഇവിടത്തെ സാന്ദ്രത.

ഭൂവൽക്കത്തിലെ കര ഭാഗത്തെ സിയാൽ എന്നാണ് വിളിക്കുന്നത്.സിലിക്കൺ, അലുമിനിയം എന്നീ മൂലകങ്ങൾ പ്രധാനമായും അടങ്ങിയതിനാലാണ് ഈ പേര് വന്നത്. കടൽത്തറ ഭാഗത്തെ സീമ എന്നുവിളിക്കുന്നു. സിലിക്കൺ, മഗ്നീഷ്യം എന്നീ മൂലകങ്ങളാണ് ഇവിടെ കൂടുതലായും കാണപ്പെടുന്നത്.

#### ഭൂവൽക്കത്തിന്റെ രാസഘടന



## ഭൂവൽക്കവും മാന്റിലും
വിവിധങ്ങളായ ആഗ്നേയശില,കായാന്തരിതശില, അവസാദശില എന്നിവ കൂടിച്ചേർന്നാണ് ഭൂവൽക്കം രൂപംപ്രാപിച്ചത്.ഭൂവൽക്കത്തിന്റെ തൊട്ടുതാഴെയുള്ള ഭാഗം മാന്റിൽ എന്നറിയപ്പെടുന്നു.ഇതിന്റെ ഉപരിഭാഗം ഖരാവസ്ഥയിൽ കാണപ്പെടുന്നു
## അവലംബം
കേരളസർക്കാർ വിദ്യാഭ്യാസ വകുപ്പ് -സാമൂഹ്യശാസ്ത്രം-II പാഠപുസ്തകം-2010.പേജ് 20
എ്ൻസിഇആർടി പാഠപുസ്തകം-ക്ലാസ് ഏഴ്-സാമൂഹ്യശാസ്ത്രം-Our Environement-Page 6

വർഗ്ഗം:ഭൂമിയുടെ ഭാഗങ്ങൾ
അക്കാദമിക ഡിഗ്രികൾ

കോളേജിൽ നിന്നോ സർവ്വകലാശാലയിൽ നിന്നോ ലഭിക്കുന്ന ബിരുദ, ബിരുദാനന്തര യോഗ്യതകളെയാണ്  സാധാരണഗതിയിൽ **അക്കാദമിക ഡിഗ്രി** എന്ന് വിശേഷിപ്പിക്കുന്നത്. ഒരു പ്രത്യേക വിഷയമോ വിഷയങ്ങളോ നിശ്ചിത കാലാവധി പഠിച്ച് തൃപ്തികരമായ രീതിയിൽ പരീക്ഷകളിൽ വിജയം നേടുമ്പോഴോ പാണ്ഡിത്യം ആവശ്യമുള്ള ഒരു പ്രവൃത്തി പൂർത്തീകരിക്കുമ്പോഴോ ആണ് സാധാരണഗതിയിൽ ഒരാൾക്ക് അക്കാദമിക ഡിഗ്രി ലഭിക്കുന്നത്. ഡിപ്ലോമ, ബിരുദം, ബിരുദാനന്തരബിരുദം എന്നിങ്ങനെ പല തരം അക്കാദമിക ഡിഗ്രികളുണ്ട്. ബാച്ചിലേഴ്സ് ഡിഗ്രി, മാസ്റ്റേഴ്സ് ഡിഗ്രി, ഡൊക്ടറൽ ഡിഗ്രി എന്നിവയാണ് സാധാരണ ഡിഗ്രികൾ. ഉയർന്ന നിലവാരത്തിലുള്ള ജോലികൾ അല്ലെങ്കിൽ ഉയർന്ന ശമ്പളം ലഭിക്കുന്നതിനും ഇത് സഹാകമാകാറുണ്ട്

## അവലംബം
വർഗ്ഗം:അക്കാദമിക ബിരുദങ്ങൾ
സാബിലി

മുസ്ലിംകൾക്കായി നിർമ്മിക്കപ്പെട്ട ഒരു സ്വതന്ത്ര ഓപ്പറേറ്റിംഗ് സിസ്റ്റമാണ് **സാബിലി**. ലിനക്സ് വിതരണങ്ങളിലൊന്നായ ഡെബിയന്റെ വ്യുൽപ്പന്നമായ ഉബുണ്ടു അടിസ്ഥാനമാക്കിയാണ് സാബിലി നിർമ്മിച്ചിട്ടുള്ളത്. ഉബുണ്ടുവിൽ ഇസ്ലാമിക സോഫ്റ്റ്‌വെയറുകളും അറബി ഭാഷക്കുള്ള പിന്തുണയും കൂട്ടിച്ചേർത്താണ് സാബിലി ലഭ്യമാക്കിയിട്ടുള്ളത്.

## ചരിത്രം
2007ലാണ് സാബിലി പുറത്തിറക്കാൻ ആരംഭിച്ചത്. ആദ്യകാലത്ത് ഉബുണ്ടു മുസ്ലിം എഡിഷൻ (ഉബുണ്ടുമി) എന്ന പേരിലായിരുന്നു സാബിലി അറിയപ്പെട്ടിരുന്നത്. ഉബുണ്ടുമി 7.04 ആയിരുന്നു ആദ്യത്തെ സാബിലി പതിപ്പ്. ഉബുണ്ടുവിന്റെ പുറത്തിറക്കൽ ചക്രവും പതിപ്പ് സംഖ്യാ സമ്പ്രദായവും പിന്തുടർന്നാണ് സാബിലി പുതിയ പതിപ്പുകളിറക്കുന്നത്. പതിപ്പ് 9.04 മുതൽ സാബിലി എന്ന നാമം സ്വീകരിച്ചത്.

## പതിപ്പുകൾ
* ഉബുണ്ടുമി 7.04. 2007 ഒക്റ്റോബർ 10ന് പുറത്തിറങ്ങി.
* ഉബുണ്ടുമി 7.10. 2007 ഡിസംബർ 2ന് പുറത്തിറങ്ങി.
* ഉബുണ്ടുമി 8.04. 2008 മെയ് 17ന് പുറത്തിറങ്ങി.
* ഉബുണ്ടുമി 8.04.1. 2008 ജൂലൈ 22ന് പുറത്തിറങ്ങി.
* സാബിലി 9.04 ത്വൈബ. 2009 മെയ് 12ന് പുറത്തിറങ്ങി.
* സാബിലി 9.10 ഗാസ. 2009 ഡിസംബർ 27ന് പുറത്തിറങ്ങി.
* സാബിലി 10.04 മനാറത്ത്. 2010 ജൂൺ 28ന് പുറത്തിറങ്ങി.
* സാബിലി 10.10 അൽഖുദ്സ്. 2010 നവംബർ 2ന് പുറത്തിറങ്ങി.
* സാബിലി 11.04 ബദ്ർ. 2011 മെയ് 5ന് പുറത്തിറങ്ങി.
* സാബിലി 11.10 ഉഹുദ്. 2011 ഡിസംബർ 19ന് പുറത്തിറങ്ങി.

## അവലംബം

## പുറം കണ്ണികൾ
* ഔദ്യഗിക വെബ്സൈറ്റ്
* 
* സാബിലി ബ്ലോഗ്: ബദ്ർ പുറത്തിറങ്ങി
* സാബിലി 10.10 ഐ ഓൺലിനക്സിൽ 
* സാബിലി 10.04 ഡെസ്ക്ടോപ് ലിനക്സ് റിവ്യൂസിൽ 
* സാബിലി 9.04 സോഫ്റ്റ്പീഡിയ
* സാബിലി 9.04 എക്സ്ട്രീംടെക്കിൽ 
* സാബിലി 9.04 ലിനക്സ് റ്റുഡേയിൽ  
* സക്കാത്ത് കാൽക് ലോഞ്ച്പാഡിൽ
മുൾക്കിരീടം (ചലച്ചിത്രം)

സുശീലാ ഫിലിംസിനു വേണ്ടി എൻ.എൻ. പിഷാരടി നിർമിച്ച മലയാളചലച്ചിത്രമാണ് **മുൾക്കിരീടം**.  വിമലാഫിലിംസാണ് ഈ ചിത്രം കേരളത്തിൽ വിതരണം ചെയ്തത്.  1967 ഡിസംബർ 31-ന് മുൾക്കിരീടം തിയേറ്ററുകളിൽ എത്തി.

## അഭിനേതാക്കൾ
*സത്യൻ
*പി.ജെ. ആന്റണി
*നെല്ലിക്കോട് ഭാസ്കരൻ
*ശങ്കരാടി
*എൻ. ഗോവിന്ദ‌ൻകുട്ടി
*അടൂർ ഭാസി
*എസ്.പി. പിള്ള
*എം.ജി. മേനോൻ
*മോഹനകൃഷ്ണൻ
*രാജൻ
*അരവിന്ദൻ
*രാമചന്ദ്രൻ
*ശാരദ
*ഇന്ദിരാതമ്പി
*ടി.ആർ. ഓമന
*ശാന്താദേവി
*ജസി
*തുളസി.

## പിന്നണിഗായകർ
*തമ്പി
*എസ്.ജാനകി

## അണിയറപ്രവർത്തകർ
*നിർമ്മാണം, സംവിധാനം - എൻ.എൻ. പിഷാരടി
*സംഗീതം - പ്രതാപ് സിംഗ്
*ഗാനരചന - പി ഭാസ്കരൻ
*കഥ - എൻ.എൻ. പിഷാരടി
*സംഭാഷണം - കാലടി ഗോപി
*ചിത്രസംയോജനം - രാധാകൃഷ്ണൻ
*കലാസംവിധാനം - എസ്. കൊന്നനാട്ട്
*ഛായാഗ്രഹണം - രാജാരാം
*വേഷവിധാനം - പത്മനാഭൻ
*വസ്ത്രാലംകാരം - കാസിം
*നിശ്ചലഛായാഗ്രഹണം - ഡേവിഡ്
*സംവിധാന സഹായികൾ - പെരുവാരം ചന്ദ്രശേഖരൻ, ബേബി.

## ഗാനങ്ങൾ
*സംഗീതം - പ്രതാപ് സിംഗ്
*ഗാനരചന - പി. ഭാസ്കരൻ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാ ബേസിൽ നിന്ന് മുൾക്കിരീടം

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:എൻ. എൻ പിഷാരടി സംവിധാനം ചെയ്ത ചലച്ചിത്രങ്ങൾ
ഉഷസ്

കുട്ടികൾക്ക് എയിഡ്സ് പരിശോധനയും ചികിത്സയും നടത്തുന്ന ഒരു സംരംഭമാണ് ഉഷസ്. കേരള സംസ്ഥാന എയ്ഡ്സ് നിയന്ത്രണ സൊസൈറ്റിയുടെ കീഴിലാണ് ഇത് പ്രവർത്തിക്കുന്നത്. 

## പ്രവർത്തനങ്ങൾ
എച്ച്.ഐ.വി. അണുബാധിതർക്ക് ആവശ്യമായ ആന്റീ റിട്രോവൈറൽ ചികിത്സ ഉഷസ് കേന്ദ്രങ്ങളിലൂടെ ലഭ്യമാക്കുന്നുണ്ട്. ദേശീയ എയ്ഡ്സ് നിയന്ത്രണ ഓർഗനൈസേഷനാണ് മരുന്നുകൾ ലഭ്യമാക്കുന്നത്. രോഗപരിശോധനകൾ സർക്കാർ ആശുപത്രികളിൽ സൗജന്യമായി നടത്തിക്കൊടുക്കുന്നുമുണ്ട്. സംസ്ഥാനത്തെ എല്ലാ സർക്കാർ മെഡിക്കൽ കോളേജുകളിലും പാലക്കാട് ജില്ലാ ആശുപത്രിയിലും ഉഷസ് കേന്ദ്രങ്ങൾ പ്രവർത്തിക്കുന്നുണ്ട്. കൊല്ലത്തെ പബ്ലിക് ഹെൽത്ത് ലാബ്, പത്തനംതിട്ട, എറണാകുളം ജനറൽ ആശുപത്രികൾ, മലപ്പുറം, കണ്ണൂർ, കാസർഗോഡ്, മാനന്തവാടി, ഇടുക്കി (പൈനാവ്) എന്നിവിടങ്ങളിലും ഉഷസ് ഉപകേന്ദ്രങ്ങൾ പ്രവർത്തിക്കുന്നുണ്ട്.

## അവലംബം

## പുറത്തേയ്ക്കുള്ള കണ്ണികൾ
* ഉഷസ്
മാഡ്രിഡ് സേവിംഗ്സ് ബാങ്ക് ടവർ

സ്പെയിനിലെ മാഡിഡ്രിൽ സ്ഥിതിചെയ്യുന്ന ഒരു അംബരചുംബിയാണ് **തോറെ ക്യാജാ മാഡ്രിഡ്** (**Torre Caja Madrid**) എന്ന് പ്രാദേശികമായി അറിയപ്പെടുന്ന **മാഡ്രിഡ് സേവിംഗ്സ് ബാങ്ക് ടവർ** (). 250 മീറ്റർ ഉയരമുള്ള ഈ കെട്ടിടത്തിൽ 45 നിലകളാണുള്ളത്. ഉയരത്തിൽ യൂറോപ്യൻ യൂണിയനിൽ വെച്ച് 4ആം സ്ഥാനവും സ്പെയിനിലെ ഏറ്റവും ഉയരമുള്ള കെട്ടിടവും തോറെ ക്യാജാ മാഡ്രിഡാണ്.

ലോർഡ് ഫോസ്റ്ററാണ് ഈ കെട്ടിടത്തിന്റെ രൂപകല്പന നിർവഹിച്ചിരിക്കുന്നത്.  പ്രാരംഭത്തിൽ, **തോറെ റെപ്സോൾ**(**Torre Repsol**) എന്നാണ് ഈ കെട്ടിടം അറിയപ്പെട്ടിരുന്നത്.  റെപ്സോൾ YPF എന്ന കമ്പനിയുടെ ആസ്ഥാനമായാണ് ഇത് പണിതുതുടങ്ങിയത്. എന്നാൽ കമ്പനി തങ്ങളുടെ ആസ്ഥാനം നിർദ്ദിഷ്ടസ്ഥലത്തുനിന്നും മാറ്റുവാൻ ആഗ്രഹിച്ചു. ശേഷം ക്യാജാ മാഡ്രിഡ് എന്ന കമ്പനി €815 ദശലക്ഷം യൂറോയ്ക്ക്(ഏകദേശം 6406 കോടി ഇന്ത്യൻ രൂപ) ആ ഭൂമി വാങ്ങി. 2007 ആഗസ്തിലായിരുന്നു ഇത്. ഇങ്ങനെയാണ് ഈ കെട്ടിടം തോറെ ക്യാജാ മാഡ്രിഡ് എന്നറിയപ്പെടാൻ തുടങ്ങിയത്.

## അവലംബം

## പുറത്തേക്കുള്ള കണ്ണികൾ

* Fosters and Partners official site 
* Halvorson and Partners Structural Engineers official site 

വർഗ്ഗം:കെട്ടിടങ്ങളും നിർമ്മിതികളും
സിയാറ്റ്ൽ സെൻട്രൽ ലൈബ്രറി

250px|ലഘുചിത്രം|സിയാറ്റ്ലിലെ സെൻട്രൽ ലൈബ്രറി മന്ദിരം

വാഷിംഗ്ടണിലെ സിയാറ്റ്ൽ നഗരത്തിൽ സ്ഥിതിചെയ്യുന്ന ഒരു ഗ്രന്ഥശാലയാണ് **സിയാറ്റ്ൽ സെൻട്രൽ ലൈബ്രറി**. സിയാറ്റ്ൽ പബ്ലിക് ലൈബ്രറി സിസ്റ്റത്തിൽ പെടുന്ന ഒരു ലൈബ്രറികൂടിയാണ് ഇത്. രൂപകല്പനയിലെ വ്യത്യസ്തതകൊണ്ടു തന്നെ ലോകശ്രദ്ധപിടിച്ചുപറ്റിയിട്ടുള്ള ഒരു കെട്ടിടമാണ് സിയാറ്റ്ൽ സെൻട്രൽ ലൈബ്രറിയുടേത്. 11 നിലകളുള്ള ഈ ലൈബ്രറി കെട്ടിടത്തിന് 1.45 ദശലക്ഷം പുസ്തകങ്ങളെ ഉൾക്കൊള്ളാൻ കഴിയും. സ്റ്റീലും ഗ്ലാനുമാണ് ഈ മന്ദിരത്തിന്റെ പ്രധാന നിർമ്മാണസാമഗ്രികൾ. 2004 മേയ് 23ന് ഈ ഗ്രന്ഥശാല പൊതുജനങ്ങൾക്കായി തുറന്ന് കൊടുത്തു. 

റെം കൂൾഹാസും ജോഷ്വാ പ്രിൻസ് റാമോസുമ്മാണ് ലൈബ്രറിയുടെ പ്രധാന ശില്പികൾ. 362,987ചതുരശ്ര അടിയാണ് ഇതിന്റെ വിസ്തീർണ്ണം. 143 വാഹനങ്ങൾ പാർക് ചെയ്യാൻ സാധിക്കുന്ന് ഒരു അണ്ടർഗ്രൗണ്ട് പാർക്കിങ് ഏരിയയും ഈ കെട്ടിടത്തിന്റെ ഭാഗമാണ്.

## അവലംബം

വർഗ്ഗം:അമേരിക്കയിലെ ഗ്രന്ഥാലയങ്ങൾ
നിയമവിരുദ്ധ പ്രവർത്തന നിരോധന നിയമം

ഇന്ത്യയിൽ സംഘടനകൾ നിയമവിരുദ്ധമോ രാജ്യവിരുദ്ധമോ ആയ പ്രവർത്തനത്തിലേർപ്പെടുന്നത് തടയുക എന്ന ഉദ്ദേശത്തോടെ 1967ൽ ഇന്ദിരാഗാന്ധിയുടെ നേതൃത്വത്തിലുള്ള കോൺഗ്രസ് സർക്കാർ തയ്യാറാക്കി നടപ്പാക്കിയ നിയമമാണ് **നിയമവിരുദ്ധ പ്രവർത്തന നിരോധന നിയമം** - **അൺലോഫുൾ ആക്റ്റിവിറ്റീസ് (പ്രിവെൻഷൻ) ആക്റ്റ്**. രാജ്യത്തിന്റെ അഖണ്ഡതയ്ക്കും പരമാധികാരത്തിനുമെതിരായ പ്രവർത്തനങ്ങൾ കൈകാര്യം ചെയ്യുക എന്നതാണ് ഈ നിയമത്തിന്റെ പ്രധാന ലക്ഷ്യം.

ദേശീയോദ്ഗ്രഥന കൗൺസിൽ രാജ്യത്തിന്റെ കെട്ടുറപ്പും പർമാധികാരവും സംരക്ഷിക്കുന്നതിനായി ന്യായമായ നിയന്ത്രണങ്ങൾ ഏർപ്പെടുത്തുന്നതിന്റെ വിവിധ വശങ്ങൾ പഠിക്കാനായി ഒരു നാഷണൽ ഇന്റഗ്രേഷൻ കമ്മിറ്റിയെ നിയമിക്കുകയുണ്ടായി. ഈ കമ്മിറ്റിയുടെ ശുപാർശകൾ പഠിച്ചതിൽ നിന്ന് 1963-ൽ ഭരണഘടനയുടെ പതിനാറാം ഭേദഗതി നിയമം പാസാക്കി. ഇത് രാജ്യത്തിന്റെ പരമാധികാരവും അഘണ്ഡതയും സംരക്ഷിക്കുവാനായി ആവശ്യമായ നിയന്ത്രണങ്ങൾ ഏർപ്പെടുത്താൻ നിയമനിർമ്മാണം നടത്താനുള്ള അവകാശം ഭരണകൂടത്തിനു നൽകി. ഇതെത്തുടർന്നാണ് അൺലോഫുൾ ആക്റ്റിവിറ്റീസ് (പ്രിവെൻഷൻ) ബിൽ ഇന്ദിരാഗാന്ധിയുടെ നേതൃത്വത്തിലുള്ള കോൺഗ്രസ് സർക്കാർ പാർലമെൻറിൽ കൊണ്ടുവന്നത്.

## ചരിത്രം
ഭരണഘടനയുടെ പതിനാറാം ഭേദഗതി താഴെപ്പറയുന്ന അവകാശങ്ങൾക്ക് ന്യായമായ നിയന്ത്രണങ്ങളേർപ്പെടുത്തുന്ന നിയമങ്ങൾ കൊണ്ടുവരാൻ പാർലമെന്റിന് അവകാശം നൽകി:
# അഭിപ്രായസ്വാതന്ത്ര്യം;
# സമാധാനപരമായും ആയുധങ്ങളേന്താതെയും സംഘം ചേരാനുള്ള അവകാശം
# സംഘടനകളോ യൂണിയനുകളോ രൂപീകരിക്കാനുള്ള അവകാശം

ഇതിനായി അവതരിപ്പിച്ച ബില്ല് പാരലമെന്റിന്റെ രണ്ട് സംഭകളും പാസാക്കുകയും 1967 ഡിസംബർ 30-ന് പ്രസിഡന്റിന്റെ അനുമതി ലഭിക്കുകയും ചെയ്തു. ഈ നിയമത്തിൽ പിന്നീട് താഴെപ്പറയുന്ന ഭേദഗതികൾ വന്നിട്ടുണ്ട്:
# ദി അൺലോഫുൾ ആക്റ്റിവിറ്റീസ് (പ്രിവെൻഷൻ) അമെൻഡ്മെന്റ് ആക്റ്റ്, 1969 (24 ഓഫ് 1969).
# ദി ക്രിമിന‌ൽ ലോ (അമെൻഡ്മെന്റ്) ആക്റ്റ്, 1972 (31 ഓഫ് 1972).
# ദി ഡെലിഗേറ്റഡ് ലെജിസ്ലേഷൻ പ്രൊവിഷൻസ് (അമെൻഡ്മെന്റ്) ആക്റ്റ്, 1986 (4 ഓഫ് 1986).
# ദി അൺലോഫുൾ ആക്റ്റിവിറ്റീസ് (പ്രിവെൻഷൻ) അമെൻഡ്മെന്റ് ആക്റ്റ്, 2004 (29 ഓഫ് 2004).
# ദി അൺലോഫുൾ ആക്റ്റിവിറ്റീസ് (പ്രിവെൻഷൻ) അമെൻഡ്മെന്റ് ആക്റ്റ്t, 2008 (35 ഓഫ് 2008).

പോട്ട പാർലമെന്റ് പിൻവലിച്ചശേഷമായിരുന്നു അവസാന ഭേദഗതി കൊണ്ടുവന്നത്. 2004-ലെ ഭേദഗതിയിൽ തന്നെ പോട്ടയിലെ പ്രധാന വകുപ്പുകൾ ഉൾപ്പെടുത്തപ്പെട്ടിരുന്നു. 2008-ൽ മുംബൈ ആക്രമണങ്ങൾക്കു ശേഷം വന്ന ഭേദഗതിയിൽ ഈ ചട്ടങ്ങൾ കൂടുതൽ ശക്തമാക്കി.

## പ്രാധാന്യം
രാജ്യം വിഘടിപ്പിക്കുവാൻ ഉദ്ദേശിച്ചുള്ള ഏതൊരു നീക്കത്തെയും പിന്തുണയ്ക്കുന്നത് ഈ നിയമം മൂലം കുറ്റകരമാണ്. ഇന്ത്യ സ്വന്തം ഭൂമിയാണെന്ന് നിയമപരമായും ചരിത്രപരമായും അവകാശപ്പെടുന്ന പ്രദേശ‌ങ്ങൾക്കുമേൽ ഏതെങ്കിലും വിദേശ ശക്തിക്കുള്ള അവകാശവാദത്തെ പിന്തുണയ്ക്കുന്നതും അതിനുവേണ്ടി പ്രവർത്തിക്കുന്നതും ഈ നിയമപ്രകാരം കുറ്റകരമാണ്. 

## വിമർശനം
* സ്വതന്ത്ര ചലച്ചിത്രനിർമാതാവും പത്രപ്രവർത്തകനുമായ അജയ് ടി.ജി. ഈ നിയമപ്രകാരം അറസ്റ്റ് ചെയ്യപ്പെട്ടിരുന്നു.

* ഇന്ത്യയിലെ മാവോയിസ്റ്റ് പ്രവർത്തകനായിരുന്ന കോബാദ് ഗാന്ധി എന്നയാളെ 2009-ൽ ഈ നിയമപ്രകാരം കുറ്റം ചാർത്തപ്പെട്ടിരുന്നു.
*കതിരൂർ മനോജ് വധക്കേസിൽ അറസ്റ്റിലായവരുടെ പേരിൽ കുറ്റം ചുമത്തിയിരിക്കുന്നത് യുഎപിഎയിലെ പ്രസക്ത വകുപ്പുകൾ അനുസരിച്ചാണെന്ന് പൊലീസ് അധികാരികൾ വ്യക്തമാക്കിയിരുന്നു.

## ഇതും കാണുക
*പ്രിവൻഷൻ ഓഫ് ടെററിസം ആക്റ്റ്, 2002
* അബ്ദുൾ നാസർ മദനി ഈ നിയമപ്രകാരം 2011-ൽ അറസ്റ്റ് ചെയ്യപ്പെട്ടിരുന്നു.

## അവലംബം


## പുറത്തേയ്ക്കുള്ള കണ്ണികൾ
*The Unlawful Activities (Prevention) Act, 1967— Updated text of the Act at India Code

വർഗ്ഗം:ഇന്ത്യയിലെ നിയമങ്ങൾ
മുഹമ്മദ് ഷാമി

**മൊഹമ്മദ് ഷാമി അഹമദ്** (ജനനം: 9 മാർച്ച് 1990, ഉത്തർപ്രദേശ്, ഇന്ത്യ) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. ഒരു വലംകൈയ്യൻ മീഡിയം ഫാസ്റ്റ് ബൗളറായ അദ്ദേഹം ആഭ്യന്തര ക്രിക്കറ്റിൽ ബംഗാൾ ക്രിക്കറ്റ് ടീമിനുവേണ്ടിയും, ഐ.പി.എൽ.ൽ കൊൽക്കത്ത നൈറ്റ് റൈഡേഴ്സിനുവേണ്ടിയുമാണ് കളിക്കുന്നത്.

## അന്താരാഷ്ട്ര ക്രിക്കറ്റിൽ
ഇന്ത്യൻ ആഭ്യന്തര ക്രിക്കറ്റിലെ മികച്ച പ്രകടനങ്ങളുടെ വെളിച്ചത്തിൽ 2013 ജനുവരിയിൽ നടന്ന പാകിസ്താനെതിരായ ഏകദിന ക്രിക്കറ്റ് പരമ്പരയിലേക്ക് അദ്ദേഹം തിരഞ്ഞെടുക്കപ്പെട്ടു. അരങ്ങേറ്റ മത്സരത്തിൽതന്നെ 9 ഓവറിൽ 23 റൺസ് മാത്രം വഴങ്ങി 1 വിക്കറ്റ് നേടി അദ്ദേഹം ശ്രദ്ധ നേടി. പിന്നീട് 2013 ജൂലൈയിൽ നടന്ന സിംബാബ്‌വെ പര്യടനത്തിലും അദ്ദേഹം ടീമിൽ ഇടംനേടി.
## അവലംബം

## പുറത്തേക്കുള്ള കണ്ണികൾ
* ഷാമി അഹമദ്: കളിക്കാരനെക്കുറിച്ചുള്ള വിവരങ്ങൾ, ക്രിക്കിൻഫോയിൽ നിന്ന്

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:1990-ൽ ജനിച്ചവർ
വർഗ്ഗം:മാർച്ച് 9-ന് ജനിച്ചവർ
എ. സുരേഷ്

വിഎസ് അച്യുതാനന്ദന്റെ പേഴ്സണൽ അസിസ്റ്റന്റ് ആയിരുന്നു **എ. സുരേഷ് ** .  പാലക്കാട് ജില്ലയിലെ സി.പി.ഐ.എം. കൽമണ്ഡപം ബ്രാഞ്ച് സെക്രട്ടറി ആയിരുന്ന സുരേഷ് 2002 ലാണ് വി.എസ്സിനൊപ്പം ചേരുന്നത്. 2008-ലെ ഇടതുപക്ഷഭരണകാലത്ത് പാർട്ടിയുടെ വിവരങ്ങൾ മാധ്യമങ്ങൾക്ക് ചോർത്തി നൽകി എന്ന കാരണത്താൽ എ.സുരേഷിനും മറ്റ് രണ്ട് പേർക്കുമെതിരെ പാർട്ടിതല അന്വേഷണം നടത്തിയിരുന്നു. എൽ. ഡി. എഫ്. കൺവീനർ വൈക്കം വിശ്വന്റെ നേതൃത്വത്തിലാണ് അന്വേഷണം നടത്തിയത്. അന്വേഷണത്തിന്റെ അടിസ്ഥാനത്തിൽ  സുരേഷിനേയും മറ്റ് രണ്ട് പേരെയും പാർട്ടിയുടെ  പ്രാഥമിക അംഗത്വത്തിൽ നിന്നും പുറത്താക്കി.  ജോലിക്കായി വിദേശത്തേയ്ക്ക് പോയ സുരേഷ് കോൺഗ്രസ്സുകാരനായി മാറി എന്നു ജയ് ഹിന്ദ് ചാനൽ റിപ്പോർട്ട് ചെയ്തിരുന്നു. സുരേഷ് ആ വാർത്ത നിഷേധിച്ചു 

## അവലംബം
മൈനത്തരുവി കൊലക്കേസ്

ഉദയാ പ്രൊഡക്ഷൻസിന്റെ ബാനറിൽ എം. കുഞ്ചാക്കോ നിർമിച്ച മലയാളചലച്ചിത്രമാണ് **മൈനത്തരുവി കൊലക്കേസ്**.  എക്സൽ പ്രൊഡക്ഷൻസ് വിതരണം നിർവഹിച്ച ഈ ചിത്രം 1967 ജൂൺ 2-ആം തിയതി കേരളത്തിലെ തിയേറ്ററുകളിൽ പ്രദർശിപ്പിച്ചു തുടങ്ങി.

## അഭിനേതാക്കൾ
*സത്യൻ
*ഷീല
*കൊട്ടാരക്കര ശ്രീധരൻ നായർ
*പങ്കജവല്ലി
*അടൂർ പങ്കജം
*അടൂർ ഭാസി
*കെ. പി. എ. സി. സണ്ണി
*മണവാളൻ ജോസഫ്
*എസ്.പി. പിള്ള
*ഗോവിന്ദൻകുട്ടി
*അലുമ്മൂടൻ
*നെല്ലിക്കോട് ഭാസ്കരൻ
*കടുവാക്കുളം ആന്റണി
*സണ്ണി
*ജിജോ
*ഹരി.
*സിഐ പോൾ

## പിന്നണിഗായകർ
*പി. സുശീല
*കെ.ജെ. യേശുദാസ്
*കമുകറ പുരുഷോത്തമൻ

## അണിയറപ്രവർത്തകർ
*സംവിധാനം, നിർമ്മാണം - എം. കുഞ്ചാക്കോ
*സംഗീതം - വി. ദക്ഷിണാമൂർത്തി
*ഗാനരചന ‌- വയലാർ
*കഥ - എം.സി. അപ്പൻ
*സംഭാഷണം - എം.സി. അപ്പൻ
*കലാസംവിധാന - ജെ.ജെ. മിരാന്റ.

## ഗാനങ്ങൾ
*സംഗീതം - വി. ദക്ഷിണാമൂർത്തി
*ഗനരചന - വയലാർ രാമവർമ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാബേസിൽ നിന്ന് മൈനത്തരുവി കൊലക്കേസ്

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
റെക്സ് ബാൻഡ്

ജീസസ് യൂത്തിന്റെ നേതൃത്വത്തിലുള്ള ക്രിസ്തീയ സംഗീത സംഘമാണ് **റെക്സ് ബാൻഡ്**. റെക്സ് എന്ന വാക്കുകൊണ്ട്  ക്രിസ്തുരാജന്റെ പാട്ടുകാർ എന്നാണ് അർത്ഥമാക്കുന്നത്. വിവിധ രാജ്യങ്ങളിലായി അറുനൂറിൽ അധികം വേദികളിൽ റെക്സ് ബാൻഡ് സംഗീത പരിപാടികൾ അവതരിപ്പിച്ചിടുണ്ട്.

അൽഫോൻസ് ജോസഫ്, സ്റ്റീഫൻ ദേവസ്സി, ഷെൽട്ടൺ മനോജ്, ഷെൽട്ടൺ പിൻഹിറോ തുടങ്ങി ഇരുപതോളം അംഗങ്ങൾ അടങ്ങിയതാണ് ഈ സംഗീതസംഘം.. കത്തോലിക്കാ സഭയുടെ നേതൃത്വത്തിൽ രണ്ടു വർഷത്തിലൊരിക്കൽ സംഘടിപ്പിക്കുന്ന ലോക യുവജനസമ്മേളനങ്ങളിൽ തുടർച്ചയായി അഞ്ചു തവണ റെക്സ് ബാൻഡ് ഗാനാലാപം നടത്തി. ഇന്ത്യൻ ക്ലാസ്സിക്കൽ, വെസ്റ്റേൺ, ഫ്യൂഷൻ, റോക്ക്, പോപ്പ്, ഹിപ്ഹോപ് തുടങ്ങി വ്യത്യസ്ത ശൈലികളിൽ ആണ് റെക്സ് ബാൻഡിന്റെ സംഗീത പ്രിപാടികൾ അവതരിപ്പിക്കുന്നത്.

കാനഡയിലെ ടൊറൊന്റോയിൽ വച്ചു ലോക യുവ ദിനത്തിനോടനുബന്ധിച്ചു നടന്ന കോൺഫറൻസിൽ ഭാരതത്തെ പ്രതിനിധാനം ചെയ്ത്, റെക്സ്ബാൻഡ് ജോൺ പോൾ രണ്ടാമൻ മാർപ്പാപ്പയുടെ മുൻപിൽ സംഗീതം അവതരിപ്പിച്ചു. പത്തുലക്ഷത്തോളം യുവജനങ്ങൾ പങ്കെടുക്കുന്ന ലോകയുവജന ദിനത്തിലേക്ക് 2003 മുതൽ തുടർച്ചയായി അഞ്ചു തവണ (2003, 2005, 2008, 2011, 2013) ക്ഷണംലഭിച്ച ഏക ഏഷ്യൻ സംഗീതസംഘമാണ് റെക്സ്ബാൻഡ്.  2013ൽ ബ്രസീലിലെ റിയോ ഡി ജനീറോയിൽ നടന്ന ലോകയുവജന സമ്മേളനത്തിൽ ഫ്രാൻസീസ് മാർപ്പാപ്പയുടെ മുന്നിലും   റെക്സ്ബാൻഡ് ഗാനാലാപനം നടത്തി.

കഴിഞ്ഞ ഒരുദശകത്തിനിടയിൽ കാനഡ, ജർമ്മനി, ഓസ്ട്രിയ, യു.കെ., യു.എസ്.എ., ഓസ്ട്രേലിയ, ന്യൂസീലൻഡ്, സിംഗപ്പോർ , ശ്രീലങ്ക, തായ്‌ലാന്റ്, യു.എ.ഇ., ബ്രസീൽ എന്നിവിടങ്ങളിലെല്ലാം  സംഗീതപര്യടനം നടത്തിയ ഈ ദക്ഷിണേന്ത്യൻ സംഗീത സംഘം ആഗോള ശ്രദ്ധ നേടിയിട്ടുണ്ട്. 
## ആൽബങ്ങൾ

## അവലംബം

## പുറത്തേക്കുള്ള കണ്ണികൾ
#Website of Rexband 
#Website of Jesus Youth
#https://www.youtube.com/user/TheJesusyouth?feature=watch Rexband videos can be viewed in this YouTube channel

വർഗ്ഗം:സംഗീത സംഘങ്ങൾ
അൾസർ

ശരീരത്തിലെ ആവരണങ്ങളിലുണ്ടാകുന്ന തുടർച്ചയില്ലായ്മയെയാണ് വൈദ്യശാസ്ത്രത്തിൽ **അൾസർ** എന്ന വാക്കുകൊണ്ടുദ്ദേശിക്കുന്നത്. ഇത് ഈ ആവരണം ഏത് അവയവത്തിന്റെ ഭാഗമാണോ ആ അവയവത്തിന്റെ സാധാരണപ്രവർത്തനങ്ങളെ ബാധിക്കുന്നു. വൈദ്യശാസ്ത്രത്തിൽ സാധാരണഗതിയിൽ കാണപ്പെടുന്ന വിവിധതരം അൾസറുകൾ താഴെപ്പറയുന്നവയാണ്:

*വൃണം (ത്വക്‌രോഗം), തൊലിയിലുണ്ടാകുന്ന വിവിധ വൃണങ്ങൾ
**പ്രഷർ അൾസർ ബെഡ് സോറുകൾ എന്നും അറിയപ്പെടുന്നു
**ഗുഹ്യഭാഗത്തെ വൃണം
**അൾസറേറ്റീവ് ഡെർമാറ്റൈറ്റിസ് ബാക്റ്റീരിയബാധ കാണപ്പെടുന്ന ഒരു ത്വക് രോഗം 
*കോർണിയയിലെ അൾസർ, കോർണിയയെ ബാധിക്കുന്ന വൃണം
*വായ്പ്പുണ്ണ്, വായ്ക്കകത്തുള്ള വിവിധ തരം വൃണങ്ങൾ
**ആഫ്തസ് അൾസർ, ഒരു പ്രത്യേകതരം വായ്പ്പുണ്ണ്
*പെപ്റ്റിക് അൾസർ, ദഹനനാളത്തിലെ ചില പ്രത്യേക ഭാഗങ്ങളിലെ (ആമാശവും ചെറുകുടലിന്റെ ആദ്യഭാഗവും) വൃണം
*വീനസ് അൾസർ, സിരകളിലെ വാൽവുകൾ ശരിയായി പ്രവർത്തിക്കാത്തതുകൊണ്ടുണ്ടാകുന്നതെന്ന് കരുതപ്പെടുന്ന വൃണം
*സ്ട്രെസ് അൾസർ, ആമാശയത്തിലും ഡുവോഡിനം എന്ന ചെറുകുടലിന്റെ ഭാഗത്തിലുമുണ്ടാകുന്ന അൾസർ
*അൾസറേറ്റീവ് സാർകോയ്ഡോസിസ്, സാർകോയ്ഡോസിസ് എന്ന അസുഖമുള്ളവർക്കുണ്ടാകുന്ന ഒരു ത്വക് രോഗം
*അൾസറേറ്റീവ് ലൈക്കൻ പ്ലാനസ്
*അൾസറേറ്റീവ് കോളൈറ്റിസ്

വർഗ്ഗം:രോഗങ്ങൾ
തൊലിയിലെ അൾസർ

ത്വക്കിലോ മ്യൂക്കസ് പാളിയിലോ ഉണ്ടാകുന്ന വൃണത്തെയാണ് സാധാരണഗതിയിൽ **അൾസർ** എന്നു വിളിക്കുന്നത്. ഇതോടൊപ്പം കലകളുടെ നാശവും ഉണ്ടാകും. ഈ വൃണങ്ങൾ കാരണം എപിഡെർമിസും പലപ്പോഴും ഡെർമിസിന്റെയും തൊലിക്കടിയിലുള്ള കൊഴുപ്പിന്റെപോലും നാശമുണ്ടാകാം. കാലുകളിലാണ് കൂടുതലും ത്വക്കിലെ അൾസറുണ്ടാകുന്നത്. തൊലിയിലുണ്ടാകുന്ന അൾസറിനു ചുറ്റും കോശജ്വലനം മൂലം ചുവന്ന തൊലിയാവും ഉണ്ടാവുക. ചൂടോ, തണുപ്പോ, ഇറിറ്റേഷനോ, രക്തചംക്രമണത്തിന്റെ കുഴപ്പമോ മൂലമാണ് ത്വക്കിലെ അൾസർ സാധാരണഗതിയിൽ ഉണ്ടാകുന്നത്. കിടപ്പിലാകുന്നതും മറ്റും മൂലം കലകൾ തുടർച്ചയായി അധികം സമയം സമ്മർദ്ദമേൽക്കുന്നതും ഇതിനു കാരണമാകും. ഇത്തരത്തിൽ മർദ്ദമേൽക്കുന്നത് രക്തസഞ്ചാരം കുറയുന്നതിനും കിടക്ക വൃണങ്ങൾ ഉണ്ടാകുന്നതിനു കാരണമാകും.  വൃണങ്ങളിൽ അണുബാധയുണ്ടാവുകയും, അതുമൂലം പഴുപ്പുണ്ടാവുകയും ചെയ്യാറുണ്ട്.
## അവലംബം

വർഗ്ഗം:ത്വക്ക് രോഗങ്ങൾ
വർഗ്ഗം:അൾസർ
ഗൗളിശാസ്ത്രം

ലഘുചിത്രം|ഗൌളി
പല്ലിയുമായി ബന്ധപ്പെടുത്തിയുള്ള ഭാവി ഫലപ്രവചനം കേരളത്തിൽ **ഗൗളിശാസ്ത്രം** എന്നറിയപ്പെടുന്നു. പല്ലിയുടെ ചിലയ്ക്കലും വീഴ്ച്ചയും  മറ്റും അപ്പോൾ നടന്നുകൊണ്ടിരിക്കുന്ന മനുഷ്യവ്യാപാരങ്ങളുടെ പരിസമാപ്തിയെപ്പറ്റി ശുഭസൂചനയോ ദുസ്സൂചനയോ നൽകുന്നു എന്ന വിശ്വാസമാണ് ഇതിനാധാരം.. 

## മറ്റു വിശ്വാസങ്ങൾ
ദക്ഷിണപൂർവ്വേഷ്യയിൽ, പല്ലികൾ ഭാഗ്യം കൊണ്ടുവരുന്നവരായാണ് കണക്കാക്കപ്പെടുന്നത്. ഇന്ത്യയുടെ ചില ഭാഗങ്ങളിൽ പല്ലി ചിലയ്ക്കുന്ന ശബ്ദം കേൾക്കുന്നത് നിർഭാഗ്യം കൊണ്ടുവരുമെന്ന് വിശ്വാസമുണ്ട്. മറ്റു ചില ഭാഗങ്ങളിൽ പല്ലി ചിലയ്ക്കുന്നതിന് മുൻപ് സംസാരിച്ചുകൊണ്ടിരുന്നയാൾ പറഞ്ഞുകൊണ്ടിരുന്ന കാര്യം സത്യമാണ് എന്ന സൂചനയായാണ് ചിലയ്ക്കലിനെ കണക്കാക്കുന്നത്. ഒരു കാര്യത്തിനായി പുറപ്പെടുമ്പോൾ വീട്ടിന്റെ കിഴക്കേ ഭിത്തിയിലിരുന്ന് പല്ലി ചിലച്ചാൽ അത് ശുഭസൂചനയായും മറ്റു ഭിത്തികളിൽ നിന്ന് ചിലച്ചാൽ അശുഭസൂചനയായും കണക്കാക്കപ്പെടുന്നുണ്ട്. വലതു തോളിൽ പല്ലി വീണാൽ നല്ലതാണെന്നും ഇടതു തോളിലാണെങ്കിൽ ചീത്തയാണെന്നും വിശ്വാസമുണ്ട്. പഞ്ചാബിൽ ഗൗളിയെ സ്പർശിക്കുന്നത് കുഷ്ടരോഗം വരാൻ കാരണമാകും എന്ന്  വിശ്വാസമുണ്ട്.  . 
## അവലംബം


വർഗ്ഗം:കപടശാസ്ത്രം
പെപ്റ്റിക് അൾസർ

ദഹനനാളത്തിൽ ഏറ്റവും കൂടുതലായുണ്ടാകുന്ന ഒരു തരം വൃണമാണ് **[[peptic|പെപ്റ്റിക്]] അൾസർ**, എന്നും **പെപ്റ്റിക് അൾസർ ഡിസീസ്** എന്നും അറിയപ്പെടുന്നത്. ദഹനനാളത്തിലെ മ്യൂക്കോസ എന്ന ആവരണപാളിയിൽ 0.5&nbsp;സെന്റീമീറ്ററോ അതിലധികമോ ആയ വലിപ്പമുള്ള വൃണങ്ങളെയാണ് പെപ്റ്റിക് അൾസർ എന്ന് വിളിക്കുന്നത്. ആസ്പിരിൻ, ഐബുപ്രോഫൻ, മറ്റ് എൻ.എസ്.എ.ഐ.ഡി മരുന്നുകൾ എന്നിവ അൾസറുകൾക്ക് കാരണമാവുകയോ ഇവയുടെ രൂക്ഷത വർദ്ധിപ്പിക്കുകയോ ചെയ്യാൻ സാദ്ധ്യതയുണ്ട്.

ആമാശയത്തിലുണ്ടാകുന്നതിനേക്കാൾ നാലിരട്ടി പെപ്റ്റിക് അൾസറുകൾ അതിനു തൊട്ടു പിന്നാലെ വരുന്ന ഡുവോഡിനം എന്ന ചെറുകുടലിന്റെ ഭാഗത്താണുണ്ടാകുന്നത്. ഏകദേശം 4% ആമാശയ അൾസറുകൾ മാലിഗ്നന്റ് ട്യൂമറുകൾ കാരണമാണുണ്ടാകുന്നത്. അതിനാൽ കാൻസറില്ല എന്നുറപ്പുവരുത്താൻ പല വട്ടം ബയോപ്സി പരിശോധന നടത്തേണ്ടിവരും. ഡുവോഡിനത്തിൽ ബിനൈൻ (മാലിഗ്നന്റ് അല്ലാത്ത - അധികം ദോഷകരമല്ലാത്ത) അൾസറുകളാണുണ്ടാകുന്നത്.

## കുറിപ്പുകൾ


## അവലംബം

## പുറത്തേയ്ക്കുള്ള കണ്ണികൾ

*Gastric Ulcer 
*Approach to acute upper gastrointestinal bleeding in adults (Wolters Kluwer UpToDate)

Radiology and Endoscopy from MedPix

വി:അൾസർ
ലോകത്തിലെ ഏറ്റവും ഉയരമുള്ള കെട്ടിടങ്ങളുടെ പട്ടിക

ട്രക്ചറൽ ഉയരത്തിനെ അടിസ്ഥാനമാക്കി ലോകത്തിലെ ഏറ്റവും ഉയരമുള്ള അംബരചുംബികളുടെ ഒരു പട്ടികയാണ് ഇത്. നിർമ്മാണത്തിലിരിക്കുന്ന കെട്ടിടങ്ങളെ ഈ പട്ടികയിൽ ഉൾപ്പെടുത്തിയിട്ടില്ല.

## Links

* SkyscraperCity

## അവലംബം

വർഗ്ഗം:അംബരചുംബികൾ
വർഗ്ഗം:നിർമ്മിതികൾ
ഡോക്ടർ വാട്സൺ

ആർതർ കോനൻ ഡോയലിന്റെ (1859-1930) വിഖ്യാതമായ കുറ്റാന്വേഷണനോവലുകളിലെ കഥാപാത്രമാണ് **ജോൺ എച്ച്. വാട്സൺ** എന്ന **ഡോക്ടർ വാട്സൺ** .  പ്രധാന കഥാപാത്രമായ ഷെർലക് ഹോംസിനൊപ്പം സഹായി ആയും സുഹൃത്തായും ലണ്ടനിലെ ബേക്കർസ്ട്രീറ്റിലെ 221 B എന്ന മുറിയിൽ താമസമാക്കി  നടത്തുന്ന കുറ്റാന്വേഷണ പ്രവർത്തനങ്ങൾ വളരെയധികം ഉദ്വേഗജനകമാണ്.  നാല് ചെറുകഥകൾ ഒഴികെയുള്ള രചനകളല്ലാം ഹോംസിന്റെ സുഹൃത്തായ വാട്സൺ ആഖ്യാനം ചെയ്യുന്ന രീതിയിലാണ് രചിക്കപ്പെട്ടിട്ടുള്ളത്. 

വാട്സൺ ആദ്യമായി പ്രത്യക്ഷപ്പെടുന്നത് ആദ്യത്തെ ഹോംസ് കൃതിയായ    എ സ്റ്റഡി ഇൻ സ്കാർലറ്റിൽ ആണ്. അഫ്ഗാനിസ്ഥാനിൽ നിന്നും സേവനം കഴിഞ്ഞ് മടങ്ങിയെത്തിയ ഒരു ഡോക്ടറായിട്ടാണ്  ഡോയൽ വാട്സണെ പരിചയപ്പെടുത്തുന്നത്. ശാരീരിക സ്ഥിതിയെക്കുറിച്ച് "as thin as a lath (കനം കുറഞ്ഞ തടിക്കഷണം) and as brown as a nut."എന്നും ഡോയൽ എഴുതുന്നു. 
 ഹോംസിന്റെ ജീവചരിത്രകാരനായും വ്യാഖ്യാതാവായും ഹോംസിനെ ഉന്മേഷഭരിതനാക്കുന്ന ആത്മസുഹൃത്തായും ഡോക്ടർ വാട്സൺ ഹോംസ് കഥകളിലെല്ലാം തന്നെ പ്രത്യക്ഷപ്പെടുന്നു.

## അവലംബം

വർഗ്ഗം:കുറ്റാന്വേഷകരായ കഥാപാത്രങ്ങൾ
വർഗ്ഗം:ഷെർലക് ഹോംസ്
കനിഷ്ക വിമാനാപകടം

കാനഡയിലെ മോൺട്രിയലിൽ നിന്നും ലണ്ടൻ വഴി ജീവനക്കാരുൾപ്പെടെ 329 യാത്രക്കാരുമായി  ഡൽഹിയിലേയ്ക്കുള്ള യാത്രാമദ്ധ്യേ 23 ജൂൺ1985 നു എയർ ഇന്ത്യാ ഫ്ലൈറ്റ് 182 അറ്റ്ലാന്റിക് സമുദ്രത്തിൽ തകർന്നു വീണ സംഭവമാണ് **കനിഷ്ക വിമാനാപകടം**. എയർ ഇന്ത്യയുടെ ഫ്ലൈറ്റ്  നമ്പർ182 ആണ് ഉദ്ദേശം 31000 അടി (9,400 മീ.)ഉയരത്തിൽ വച്ചു ബോംബ് സ്ഫോടനത്തെത്തുടർന്നു  ഛിന്നഭിന്നമായത്. ഈ ദുരന്തം ഐറിഷ് രാജ്യാതിർത്തിയ്ക്കുള്ളിലെ വ്യോമമേഖലയിൽ വച്ചായിരുന്നു. ഇന്ത്യയിൽ ഒഴിവുകാലം ആസ്വദിക്കാനായി പോയിരുന്ന കനേഡിയൻ പൗരന്മാരായിരുന്നു യാത്രക്കാരിൽ അധികവും. 268 കനേഡിയൻ പൗരന്മാരും, 74 ബ്രിട്ടീഷ് പൗരന്മാരും, 24 ഇന്ത്യൻ പൗരന്മാരും വിമാനത്തിലുണ്ടായിരുന്നു.

കാനഡയുടെ ചരിത്രത്തിലെ ഏറ്റവും വലിയ കൂട്ടക്കുരുതിയായി ഈ സംഭവം കണക്കാക്കപ്പെടുന്നു. ഐറിഷ് വ്യോമയാനചരിത്രത്തിലെ ഏറ്റവും വലിയ ദുരന്തവും കാനഡയുടെ നീതിന്യായ ചരിത്രത്തിലെ ഏറ്റവും ചിലവേറിയ വിചാരണയുമായിരുന്നു കനിഷ്കയുടേത്. കേസന്വേഷണവും, വിചാരണയും  20 വർഷം കൊണ്ടാണ് പൂർത്തിയായത്.

## പശ്ചാത്തലം
ഇന്ത്യാ വിഭജനത്തെ തുടർന്നുണ്ടായ സംഘർഷങ്ങളും മറ്റുമാണ് കനിഷ്ക ദുരന്തത്തിലേക്ക് വഴിവെച്ചതെന്നാണ് ഔദ്യോഗികമായ രേഖകൾ പറയുന്നത്. ഇന്ത്യാ വിഭജനത്തെതുടർന്ന് ഏറ്റവും കൂടുതൽ കഷ്ടതകൾ അനുഭവിക്കേണ്ട വന്ന ഒരു കൂട്ടരാണ് സിഖ് മതാനുയായികൾ. സിഖ് സമുദായത്തിനുവേണ്ടി ഒരു മാതൃദേശം വേണമെന്നു വാദിച്ച ഖാലിസ്ഥാൻ പ്രസ്ഥാനക്കാർ കാനഡയിലേക്കു കുടിയേറിയ സിഖുകാരിൽ ഉൾപ്പെട്ടിരുന്നു. കാനഡ സർക്കാർ ഇവരെക്കുറിച്ച് ബോധവാന്മാരായിരുന്നുവെങ്കിലും ഒരു ഭീഷണിയായി കണ്ടിരുന്നില്ല. കൂടാതെ ഈ കുടിയേറ്റത്തിനിടയിലും സിഖുകാർക്ക് വെള്ളക്കാരിൽ നിന്നും ധാരാളം പീഡനങ്ങൾ ഏറ്റുവാങ്ങേണ്ടി വന്നിരുന്നു. 1971 ലെ ബംഗ്ലാദേശ് വിമോചന യുദ്ധത്തെതുടർന്ന് സിഖുകാർ അഭയാർത്ഥികളായി കാനഡയിലേക്ക് കുടിയേറിയിരുന്നു. പിന്നീട് രൂപംകൊണ്ട ബാബർ ഖൽസ എന്ന തീവ്രവാദസംഘടനയിലെ പല നേതാക്കളും ഇത്തരത്തിൽ അഭയാർത്ഥികളായി കാനഡയിൽ എത്തിച്ചേർന്നതായിരുന്നു. 1980 കളോടെ, ബ്രിട്ടീഷ് കൊളംബിയയിലെ വാൻകൂവർ പ്രദേശം സിഖുകാർ  കൂട്ടമായി താമസിക്കുന്ന ഒരു പ്രദേശമായി മാറി. ശത്രുതയും,പ്രതികാരചിന്തയും എല്ലാം ഇവിടെയും ഇവരുടെ ഇടയിൽ വ്യാപകമായിരുന്നു എന്നു പറയപ്പെടുന്നു.

## ഉത്തരവാദിത്തം
സംഭവം നടന്നയുടൻ ഇന്ത്യയിലെ ചില സംഘടനകൾ പത്രമാഫീസുകളിൽ വിളിച്ച് അപകടത്തിന്റെ ഉത്തവാദിത്വം അവകാശപ്പെടുകയുണ്ടായി. ദേശ്മേഷ് റെജിമെന്റ്, ഓൾ ഇന്ത്യ സിഖ് സ്റ്റുഡന്റ്സ് ഫെഡറേഷൻ, കാശ്മീർ ലിബറേഷൻ ആർമി എന്നീ സംഘടനകളാണ് ദുരന്തത്തിന്റെ പിന്നൽ പ്രവർത്തിച്ചത് തങ്ങളാണെന്ന് അവകാശപ്പെട്ടത്. അട്ടിമറിയുമായി ബന്ധപ്പെട്ട് സിഖ് തീവ്രവാദി സംഘടനയായ ബബ്ബർ ഖൽസ പ്രവർത്തകരായ  തൽവീന്ദർ സിങ് പാർമർ,ഇന്ദർജിത് റെയട്ട്,എന്നിവരെയും മറ്റുചിലരെയും പോലീസ് അറസ്റ്റുചെയ്തിരുന്നു.

## അവലംബം

വർഗ്ഗം:വിമാനദുരന്തങ്ങൾ
ഉബൈദ് സിദ്ദിഖി

ഭാരതീയനായ പ്രശസ്ത ജീവശാസ്ത്രജ്ഞനായിരുന്നു **ഡോ. ഉബൈദ്‌സിദ്ദിഖി** (7 ജനുവരി 1932 – 26 ജൂലൈ 2013). ബാംഗ്ലൂർ ആസ്ഥാനമായുള്ള നാഷണൽ സെൻറർ ഫോർ ബയോളജിക്കൽ സയൻസസ് സ്ഥാപക ഡയറക്ടറായിരുന്നു സിദ്ദിഖി. 
## ജീവിതരേഖ
അലിഗഢ് സർവകലാശാലയിലെ പഠനത്തിനുശേഷം ഗ്ലാസ്‌ഗോ സർവകലാശാലയിൽനിന്ന് പി.എച്ച്.ഡി. നേടി. 1962ൽ ഡോ. ഹോമിഭാഭയുടെ ക്ഷണമനുസരിച്ച് മുംബൈ ടാറ്റാ ഇൻസ്റ്റിറ്റിയൂട്ട് ഓഫ് ഫണ്ടമെൻറൽ റിസർച്ചിൽ മോളിക്യൂലർ ബയോളജി യൂണിറ്റ് സ്ഥാപിച്ചു.

## കൃതികൾ

## പുരസ്കാരങ്ങൾ
*പദ്മഭൂഷൺ 1984;
*പദ്മ വിഭൂഷൺ, 2006
* ഐ.എൻ.എസ്.എ. ഗോൾഡൻ ജൂബിലിമെഡൽ 1992;
* ബി.സി. റോയ് അവാർഡ്, 2004
* ഭട്നഗർ പുരസ്കാരം 1976;
## അവലംബം

## പുറം കണ്ണികൾ
*Obaid Siddiqi's publications on PubMed

വർഗ്ഗം:ഇന്ത്യൻ ജൈവശാസ്ത്രജ്ഞർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:1932-ൽ ജനിച്ചവർ
തീക്കതിർ

സി.പി.ഐ.എമ്മിന്റെ തമിഴ്നാട് സംസ്ഥാനകമ്മിറ്റിയുടെ മുഖപത്രമാണ് **തീക്കതിർ**.
## ചരിത്രം
ആശയസമരത്തിനുള്ള ആയുധമെന്നനിലയിൽ 1963 ജൂൺ 29നാണ് തീക്കതിർ ഒരു വാരികയായി ചെന്നൈയിൽനിന്ന് പ്രസിദ്ധീകരണം ആരംഭിച്ചത്.  കോയമ്പത്തൂരിലെ മിൽ തൊഴിലാളികളിൽനിന്ന് സംഭരിച്ച സംഭാവനയായിരുന്നു ആദ്യ മൂലധനം.  അർപുതസാമി (അപ്പു ) ആയിരുന്നു ആദ്യ പത്രാധിപർ. 1964ൽ സിപിഐ എം രൂപീകരിക്കപ്പെട്ടപ്പോൾ പാർട്ടിയുടെ തമിഴ്നാട് സംസ്ഥാനകമ്മിറ്റിയുടെ മുഖപത്രമായി തീക്കതിർ മാറി. 1969ൽ മധുരയിൽനിന്നു  സ്ഥിരം പതിപ്പ് പ്രസിദ്ധീകരണമാരംഭിച്ചു. 1971 മുതൽ തീക്കതിർ ദിനപത്രമായി പ്രസിദ്ധീകരിച്ചുതുടങ്ങി.  1993-ൽ രണ്ടാമത്തെ പതിപ്പ് ചെന്നൈയിൽനിന്ന് ആരംഭിച്ചു. മൂന്നാമത്തെ പതിപ്പ്  2007 മെയ് 23ന് കോയമ്പത്തൂരിൽനിന്നും നാലാമത്തെ പതിപ്പ് 2010 സെപ്തംബർ 5ന്  തിരുച്ചിറപ്പള്ളിയിൽ നിന്നും പ്രസിദ്ധീകരണം ആരംഭിച്ചു.  പി പരമേശ്വരനാണ് നിലവിലെ  പത്രാധിപർ. 
## അവലംബം

## പുറം കണ്ണികൾ
* theekkathir.in

വർഗ്ഗം:തമിഴ് ദിനപത്രങ്ങൾ